12 February, 2019 in Wararka by Baidoanews Webmaster\nSargaalkan Muqdisho lagu xiray ayaa magaciisa lagu sheegay Faarax Cabdinuur Turbac oo ahaa taliyaha ururka 49-aad, guudtada 10-aad ee qeybta 43-aad, waxa uuna taliyahan ka howgalayay Degmada Baardheere ee gobolka Gedo.\nSida aan Wararka ku helnay sargaalkan Muqdisho looga yeeray kadibna lagu xiray ayaa amray in la dilo lix nin oo lagu eedeeyay in ay katirsanaayeen Al Shabaab kuwaa ku xirnaa Xabsi kuyaala Baardheere.\nXubnahan lagu toogtay Degmada Baardheere ayaa la sheegay in aan la horgeyn wax Maxkamad ah lana toogtay, hasa ahaatee sargaalkan amarka bixiyay iyo xubno katirsan maamulka Baardheere ayaa sheegay in ragaasi Maxkamad la saaray kadibna la dilay.\nCabasho ku aadan dilkan ka dhacay Degmada Baardheere ayaa loo gudbiyay Maxkamada ciidamada qalabka sida, waxaan Maxkamada Magaalada Muqdisaho si xeyladeesan uga yeertay sargaalka amarka bixiyay kaa oo markii dambe xabsi la dhigay.\nSaraakiisha Maxkamada ciidamada qalabka sida ayaa aad uga caroday in go’aan aysan Maxkamada waxba ka ogeyn la fuliyo, waxaana saraakiisha Maxkamada la filayaa in dacwad kusoo oogaan sargaalkan amarka dilka bilaa Maxkamad bixiyay.\nQaar kamid ah gobolada dalka Soomaaliya ayaa bilaa Maxkamad loogu toogtaa dad lagu tuhmayo in ay katirsan yihiin Al Shabaab, dadkaasi la tuhmayo ayaan helin maxkamad kiiskooda qaada.\n.Masar oo lagu xiray nin taageersan Xusni Mubaarak, aadna u dhaliila Madaxweyne Al-sisi\nFaahfaahin dhalinyaro lagu dilay Muqdisho.\nAl-shabab oo Guddoomiye cusub u magacaabay Muqdisho\nRag hubeysan & Askari baxsad ahaa oo Muqdisho lagu qabtay\nCiidanka dowladda oo Bajaajle ku dilay Muqdisho\nMeydka askari 32 maalin ka hor lagu dilay Muqdisho oo aan wali la aasin\nJubaland forces arrested suspects over recently Hotel attack in Kismayo Visits: 106


Sawirro: CC oo si uusan fileyn loogu soo dhoweeyey Garoowe - Caasimada Online\nHome Warar Sawirro: CC oo si uusan fileyn loogu soo dhoweeyey Garoowe\nSawirro: CC oo si uusan fileyn loogu soo dhoweeyey Garoowe\nMuqdisho (Caasimada Online) – Waxaa maanta magaalada Garoowe ee xarunta maamulka Puntland gaaray Ra’isul wasaaraha Xukuumada Somalia Cumar C/rashiid Cali Sharmaarke.\nRa’isul wasaaraha dalka oo ay wehlinayaan mas’uuliyiin ka kala tirsan labada Gole ee dowlada ayaa waxaa halkaasi kusoo dhaweeyay Madaxweynaha Puntland C/wali Maxamed Cali, Mas’uuliyiin ka kala tirsan labada Gole.\nRa’isul wasaare Cumar ayaa markii uu gaaray Magaalada Goroowe halkaasi kula hadlay Saxaafada waxa uuna faahfaahin ka bixiyay ujeedada socdaalkiisa, waxa uuna tilmaamay in booqashadiisa ay la xiriirto u guurgalka iyo dardargalinta geedi socodka doorashooyinka dadban ee lagu soo dooranayo aqalka hoose iyo midka sare ee Barlamaanka dowladda federaalka Somalia.\nSharmaarke waxa uu bogaadiyay qaabka ay u socto qabanqaabada iyo diyaargarowga doorashadda dadban, waxa uuna sheegay inuu kalsooni ku qabo in si wanaagsan ay kusoo dhammaan doonaan xulista si wanaagsan.\nSharmaarke waxa uu sidoo kale, sheegay inuu aad ugu rajoweyn yahay in doorashadda labada aqal iyo doorashada madaxweynuhu ay ku dhici doonto waqtigii loogu talagalay. Waxaa kaloo uu aad u amaanay nabadgelyadda iyo horumarka ka jira degaamadda Puntland.


Ciidanka amniga oo ku guuleystay inay fur furaan waxyaabo qarxo oo macmal ah “SAWIRRO” – Radio Muqdisho\nCiidanka amniga oo ku guuleystay inay fur furaan waxyaabo qarxo oo macmal ah “SAWIRRO”\nCiidanka booliska iyo Nabad Sugidda oo heegan buuxa ku jiray maalmihii la soo dhaafay ayaa maanta ku guuleystay in ay qarxiyeen waxyaabo macmal ah oo la doonayay in lagu qal qal geliyo amniga caasimadda.\nCiidamada oo si weyn u adkeeyay amniga degmooyinka Gobolka Benaadir ayaa waxa ay gaaf wareeegeen waddooyinka magaalada Muqdisho, iyadoo dadweynuhu ay aad ugu riyaaqeen howsha adag ee ay ciidamadu qabteen.\nGoobta shirka uu ka dhacay maanta ayaa waxaa amniga sugayay ciidamo boolis oo si gaar ah u tababaran, waxaana ciidamadu ay howgallo kala ka sameyeen xaafado ka mid ah Muqdisho halkaasi oo ay ku fur fureen waxyaabo macmal ah oo la doonayay in lagu qal qal geliyo amniga.\nAfhayeenka Wasaaradda Amniga Qaranka ee Soomaaliya Maxamed Yuusuf Cismaan oo la hadlay Warbaahinta Qaranka ayaa sheegay in ciidamadu ay ku guuleysteen in ay furaan waxyaabo macmal ah oo Nabadgelyada lagu qal qal gelin rabay, waxaana uu intaa raaciyay in qaarkood la qarxiyay, iyadoo aan wax dhibaato ah geysanin, isla markaana uu shirka ku soo gabo gaboobay si Nabadgelyo ah.\nAfhayeenka ayaa uga mahadceliyay shacabka Soomaaliyeed sida ay ula shaqeeyaan hay’adaha amniga, isagoo ka codsaday in ay sii xoojiyaan la shaqeynta hay’adaha ammaanka, si looga hortago falalka ay maleegayaan dhagar qabeyaasha Shabaab.\nWasiirada Arrimaha dibadda ee IGAD oo si nabadgelyo ah uga dhoofay dalka


World News Archive | Faaqidaad | Page 3\nSomaliland oo dalbatay saanad ciidan\nSomaliland waxay weydiisatay saanad ciidan isbaahaysiga uu hogaaminayo Sucuudigu ee go’doominta ku haya Qadar, sida ay Faaqidaad u sheegeen saraakiil ka tirsan maamulkaas. Madaxweyne Axmed Maxamed Maxamuud (Siilaanyo) iyo wefti uu hogaaminayo ayaa maanta booqasho deg deg ah ugu kicitimay Isutaga Imaaraadka Carabta. Siilaanyo inta uu ku suganyahay Abu-Dhabi ayaa la filayaa inuu si rasmi […]\nBaarlamaanka Puntland oo kuraastii caaga ahayd laga bedelay\nBy Editor on 15. June 2017 World News\nBaarlamaanka Puntland waxaa laga bedelay kuraastii caaga ahayd ee ay ku fadhiisan jireen oo ku hayey dhibaato, mudo dheerna ay dalbanayeen in laga bedelo. Maanta ayaa lagu baraarugay hoolka baarlamaanka oo u qaabaysan si caalami ah ayna yaaliin kuraas la dhigan kuwa ay ku fadhiistaan baarlamaanada dunidu. Madaxweynaha Puntland wuxuu booqday xarunta baarlamaanka si uu […]\nMaraykanku wuxuu taageeray Al-Qaacida – Putin\nBy Editor on 13. June 2017 World News\nMadaxweynaha Ruushka oo u waramayey Oliver Stone ayaa ku eedeeyey Maraykanka inuu ka masuul ahaa soo bixitaankii Al-Qaacida iyo maalgelinta hogaamiyahoodii hore Osama bin Laden. Washington waxay taageertay xoogagii xagjiray ee ku sugnaa Afqaanistaan si ay ula dagaalamaan ciidamadii Midowgii Soofiyeeti ee ku duulay dalkaas, ayuu yiri Putin. Vladimir Putin ayaa sheegay inay hayaan cadaymo […]\nIiraan oo maraakiib dagaal u dirtay Cumaan\nBy Editor on 12. June 2017 World News\nAxadii ayey Iiraan ka dirtay dekeda koonfurta dalkaas ku taal ee Bandar Abbas labo markab oo ku wajahan Cumaan, sida ay ku warantay wakaalada wararka ee Tasnim. Markab wax burburiya oo lagu magcaabo Alborz iyo mid sahayda qaada oo loogu yeero Bushehr ayey Iiraaniyiintu u soo direen Cumaan, kuwaas oo hada maraya biyaha caalamiga ah. […]\nImaaraadka oo cunaqabatayn saaraya Soomaaliya\nXulufada uu hogaaminayo Sucuudigu ee go’doominta ku haya Qadar ayaa ugu baaqay waxay ugu yeereen dalalka ay walaalaha yihiin inay ku soo biiraan si cadaadiska loogu kordhiyo Dooxa. Sucuudigu wuxuu sheegay inuusan jiri doonin dal dhexdhexaad ah ee looga baahanyahay wadamada ay xiriirka fiican leeyihiin inay ku soo biiraan ama ay dhabarka u jeediyaan. Dalal […]\nMaraykanka oo kaashanaya xulufadiisa Gobolka ayaa qaaday Axadii duqayn ka dhan ah Al-Shabaab taasoo jawaab u ahayd falkii ay dhowaan qaadeen maleeshiyada kooxdaas, sida ay sheegeen saraakiisha Waaxda Difaaca. Al-Shabaab oo ah koox mayal adag oo xiriir la leh shabakada Al-Qaacida ayaa weeraray Khamiistii saldhig ciidan oo uu lahaa maamulka Puntland, halkaas oo ay ku […]\nErdoğan oo u digay Farmaajo\nBy Editor on 11. June 2017 World News\nMadaxweynaha Turkiga Recep Tayyip Erdoğan ayaa uga digay dhigiisa Soomaaliya Maxamed Cabdulaahi Farmaajo inuu la safto xulufada Sucuudiga ee godoominta ku haya Qadar. Warbaahinta Turkiga oo soo xiganaysa saraakiil ka tirsan Madaxtooyada dalkaas ayaa sheegay inuu Erdogan wacay Farmaajo habeenimadii Sabtida si ay uga wadahadlaan qalalaasaha Bariga Dhexe. Madaxweynaha Turkigu wuxuu ku bogaadiyey dhigiisa Soomaaliya […]\nSababtee Somaliland u taageertaa Al-Shabaab?\nMaamulka Somaliland wuxuu ku lug lahaa weerarkii 7da Jun, ay ku qaadeen deegaanka Af-urur maleeshiyaad ka tirsan kooxda Al-Shabaab, sida uu fahansanyahay Warsidaha Faaqidaad. Dad badan ayey la-yaab ku noqotay sida ay ugu suurtagashay inay qaadaan weerar xadigaas le’eg maleeshiyaadka ka dagaalama buuraha Galgala oo mudooyinkii dambe si weyn loo wiiqay. Maleeshiyaadka taabacsan Al-Shabaab ee […]\nWasiirkii Hawlaha Guud Cabaas Siraaji oo Muqdisho Aas-Qaran loogu sameeyay (Sawirro).\nBy Editor 10 on 4. May 2017 FEDERAL GOVERMENT, Gallery, News\nAlle ha u naxariisto Wasiirkii Hawlaha Guud ee Soomaaliya ahaana mudane ka tirsan Gollaha Shacabka ee Soomaaliya, waxaa maanta galinkii dambe Aas Qaran loogu sameeyay Qabuuro ku yaal Isbitaalka Madiina ee Muqdisho. Salaada Jinaasada ayaa marxuunka lagula tukaday Masjid ku yaal Madaxtooyada Soomaaliya, waxaana ka qaybgalay Madaxwaynaha Dawladda Federaalka ah ee Soomaaliya Mudane Maxamed cabdulaahi […]\nHaweenka Puntland oo bogaadiyey Baseey\nBy Editor on 12. April 2017 World News\nLa taliyaha Madaxweynaha Puntland ee arrimaha haweenka Faadumo Bashiir Cabdisalaan ayaa bogaadisay doorkii ay ku lahayd Saafiyo Cabdulqaadir X. Xuseen (Baseey) heshiiskii dekeda Boosaaso. “Waxaan bogaadinayaa doorkii ay ka ciyaartay heshiiskii dekeda Boosaaso Saafiyo Baseey oo ahaa mid muhiim ah” Ayey tiri Faadumo. La taliyaha Madaxweynaha ee dhinaca haweenka oo maanta la hadashay warsidaha Faaqidaad waxay […]


“Dalkan Doorasho Ka Qabsoomi Kartaa Ma Jirto Eh Yaan Dadka Been Loo Sheegin,” Mujaahid Cali Guray – somalilandtoday.com\n“Dalkan Doorasho Ka Qabsoomi Kartaa Ma Jirto Eh Yaan Dadka Been Loo Sheegin,” Mujaahid Cali Guray\n(SLT-Hargeysa)-Cali Maxamed Yuusuf (Cali Guray) oo ka mid ah siyaasiyiinta Kulmiye ayaa meesha ka saaray in dalka doorasho ka dhacayso dhammaadka sanadkan waxaanu ku baaqay in aan dadka been lagu maaweelin.\nCali Guray oo boggiisa Facebook kaga dareen celiyay kulamo Kulmiye iyo UCID maalmahan la lahaayeen Komishanka iyo shirguddoonka Wakiillada ayaa sheegay in ay meesha ka baxday dimuqraaddiyaddii Somaliland haddana aanay doorasho dhacayn.\nQoraalkiisa ayaa u dhigan sidan:-\nHA FADHIDO FAROW\nWaryaa!, dalkan doorasho ka qabsoomi kartaa ma jirto eh yaan dadka been loo sheegin. Nadaamkii dimuqraadiyadda ee Somaliland ay hore u soo dhisatay talo ayaa lagu burburiyay hadda in EBER laga soo bilaabo mooyee ma jirto talo kale. WADDANI IYO KULMIYE oo iyagu leh 82 xildhibaan ee Aqalka Wakiilladu way isla ogol yihiin in aan dalka doorasho ka dhici waxana fulinta u qaabilsan xildhibaanada muxaafid iyo mucaarid isku raacsan in aan wax doorasho ahi dalka ka dhicin iyaguna kuraasida sidaa ugu fadhiyaan. Cabdiraxmaan Cirro isaga way xukumaan xubnaha hadda WADDANI ah ee wakiiladu kuwa KULMIYANA way ku raacsan yihiin oo waa isku dan. Qolada UCID oo iyaga ay daacad tahay labada kale midna isku dan maaha. Madaxwayne Muse mooyi isagana xaalkiisa waayo xaaladdan oo kale waxa ka saari kara dalka masuulka koobaad ee qaranka oo ah hadba madaxwaynaha kursiga ku fadhiya isaguna khudbad-sanadeedkiisii ugu dambeeyay xataa kuma soo qaadin doorashooyinka muddo dhaafay. Kolkaa xaalku miyaanu noqonayn ha fadhido Farow. Alleh ha u naxariisto dimuqraadiyaddii dhimatay ee Somaliland inta mid kale u dhalanayso-na ha fadhido Farow. Yaase u dhalin ma Cigaal baa nool mise Rayaale ayaa u jooga?


Jowhar.com : Somali Leader News - News: Meydka Allaha u naxariistee Maxamed Suleymaan Tubeec oo saakay lagu aasayo Muqdisho\nApril 24 2014 22:16:23\nMeydka Allaha u naxariistee Maxamed Suleymaan Tubeec oo saakay lagu aasayo Muqdisho\nQaban qaabada aaska Meydka Allaha u naxariistee Maxamed Suleymaan Tubeec ayaa saaka lagu wadaa in lagu aaso magaalada Muqdisho, iyadoo diyaarada sida meydkiisa ay goor dhow soo caga dhigan doonto garoonka diyaaradaha Aadan cadde.\nGaroonka diyaaradaha ayaa waxaa ku sugan mas'uuliyiin ka tirsan labada gole, oo uu hogaaminayo Wasiirka Warfaafinta Soomaaliya Mustaf Sheekh Cali Dhuxulow oo wasaaradiisa aad u waday qaban qaabada aaska.\nEhelada Marxuumka oo shalay soo gaaray magaalada Muqdisho ayaa iyana garoonka ku sugan, sidoo kale Fanaaniin iyo dadweyne soomaaliyeed ayaa garoonka ku sugan, iyadoo la filayo in salaada janaaso lagula dukado halkaas.\nKu simaha Madaxweynaha ahna Gudoomiyaha Baarlamaanka Prof. Jawaari ayaa shalay sheegay in Meydka boqorkii codka Maxamed Suleymaan Tubeec lagu aasi doono magaalada Muqdisho.\nWaxaa horay u soo baxayay warar sheegayay in meydka Marxuum Maxamed Suleymaan lagu aasi doono magaalada Ber-bera, iyadoo Xukuumada Somaliland ay gudi u saartay, hase ahaatee lama oga wax is bedelay, inkastoo warar qaar ay sheegayeen in fanaanka uu dalbaday in Muqdisho lagu aaso.\nAllaha u naxariistee Maxamed Suleymaan Tubeec oo todobaadkii hore ku geeriyooday Isbitaal ku yaal Jarmalka ayaa ka mid ahaa Fanaaniinta loogu jecel yahay ee udub dhexaadka u ahaa Fanka Soomaaliyeed, waxaana u baxday naaneysta ah Boqorka Codka.\nmahad on March 16 2014\n0 Comments · 2141 Reads\nJowhar.com751,322 unique visits


Hoggaamiyeyaasha Galbeedka Afrika Oo Ku Yaboohay $1bn Oo Lagula Dagaalamo Kooxaha Hubaysan – HCTV\n0\tSeptember 15, 2019 2:17 pm\nOuagadougou, (HCTV) – Hogaamiyeyaasha Galbeedka Afrika ayaa shir ay ku yeesheen Burkina Faso waxa ay ku dhawaaqeen inay ku balanqaadeen lacag gaadhaysa $1bn oo lagula dagaalamo kooxaha nabadgalyo darada ka wada gobolka Sahel.\nBalanqaadkan oo qorshihiisu yahay in in la maalgeliyo 2020 illaa 2024, ayaa lagu dhawaaqay Sabtidii dhammaadka Shirweynaha Dhaqaalaha Dhaqaalaha ee Waddamada Galbeedka Afrika (ECOWAS) ee Ouagadougou, halkaas oo xubnaha ururku ay ku soo biireen Mauritania iyo Chad.\nMadaxweynaha ECOWAS wuxuu go’aansaday inuu abaabulo “ilaha dhaqaale ee illaa hal bilyan oo doollar loogu talagalay la dagaallanka argagixisannimada”, ayuu yiri madaxweynaha Niger Mahamadou Issoufou.\nLacagta, oo lagu bixiyay sanduuq guud, waxay gacan ka geysan doontaa xoojinta hawlgallada millatari ee waddammada ku lugta leh iyo kuwa hawlgallada millatari ee wadaagga ah ee gobolka ka socda. Faahfaahinta buuxda ee qorshaha waxaa loo soo bandhigi doonaa shirweynaha ECOWAS ee soosocda bisha December.\nDagaalyahano xidhiidh la leh al-Qaacida iyo Dawladda Islaamiga ah ee Ciraaq iyo kooxda Levant (ISIL ama ISIS) kooxaha hubaysan ayaa xoojiyay raadkooda guud ahaan gobolka oday-galka ah ee Sahel sannadihii ugu dambeeyay, iyagoo ka dhigaya dhul ballaadhan dhul aan la xakamayn karin isla markaana kicinaya rabshadaha qowmiyadeed ee maxalliga ah, gaar ahaan Mali iyo Burkina Faso.\nIyada oo ay taageerayaan Faransiiska, ciidan millatari oo dhawr ah oo ka socda gobolka Sahel ayaa bilaabay hawlgallada 2017, iyagoo ka riixaya ciidamada Mali, Niger, Chad, Burkina Faso iyo Mauritania si ay dib ugu celiyaan kooxaha hubaysan.\nLaakiin dhaqaale la’aan, tababar iyo qalab, ayaa xaddiday waxqabadka ciidamada isku dhafka ah ee G5 Sahel iyo tiradooda – xilligan, ciidamada tiradooda waa 4,000 oo ciidan, markii 5,000 markii hore la qorsheeyay.\n‘Dhibaatooyin bina-aadamnimo oo aan hore loo arag’\nBilowga shir madaxeedka Ouagadougou, madaxweynaha guddiga ECOWAS, Jean-Claude Brou, wuxuu farta ku fiiqay tirada dadka, dhaqaalaha iyo siyaasadeed ee rabshadaha isaga oo ugu yeeray Qaramada Midoobay inay xoojiso howgalkeeda nabad ilaalinta ee MINUSMA, oo ay horay u jirtay. saldhigeedu yahay dalka Maali ilaa iyo sanadkii 2013.\nWuxuu yidhi, “2,200 weerar afartii sano ee la soo dhaafay, 11,500 ku dhinteen, kumanaan dhaawac ah … malaayiin barokacay iyo dhaqdhaqaaq dhaqaale ayaa si weyn u saameeyay.”\nMadaxweynaha Burkino Faso Roch Marc Christian Kabore wuxuu ku dooday “hanjabaadu inay dhaafayso xuduudaha. Majiro wadan amaan ah” iyo in “sii kordhashada rabshadaha ay keentay qalalaase bini’aadanimo oo aan hore loo arag” ee Sahel.\nDhanka kale, Madaxweynaha Ivory Coast Alassane Ouattara wuxuu yiri “MINUSMA iyo G5 Sahel kuma filna. Waa inaan helnaa waddo ballaaran oo wax ku ool ah oo isuduwid ah” halka Issoufou Niger uu intaas ku daray “Beesha Caalamku ma jeedsan karto indho la’aan waa inay la wareegaan mas’uuliyadeeda” .\nECOWAS waxay sidoo kale weydiisan doontaa Baanka Adduunka iyo IMF inay tixgaliyaan qarashka ku baxa amniga sidii “maalgashi” isla markaana ay taageero kahelaan deeq bixiyayaasha reer galbeedka iyo carabta, ayuu yidhi.\nBishii Luulyo, Qaramada Midoobay waxay sheegtay in weeraradu si xawli ah ugu faafinayeen Galbeedka Afrika taas oo ah in gobolku tixgeliyo sidii loo xoojin lahaa jawaabtiisa wixii ka dambeeya dadaallada milatari ee hadda jira.\nXoghayaha guud ee Qaramada Midoobay Antonio Guterres ayaa horaantii bishaan yiri waxaan rumeysan nahay inaanan ku guuleysanaynin dagaalka ka dhanka ah argagixisada ee Sahel loona baahanyahay in howlgalka la xoojiyo.


Maaliyaddii aan loo Ansixin 3 Waddo Xariiqda Joogtada ah ayaa laga Joogaa Istanbul | RayHaber | raillynews\nHomeTURKEYGobolka Marmara34 IstanbulWasaaradda Maaliyaddu ma aqbalin 3 Xarumood oo Mitir Istaag ah oo laga Joojiyay Magaalada Istanbul\nIstambul ma ansixin qasnadda maaliyadda qadka tareenka ee la joojiyay\nDuqa Magaalada Caasimadda Istanbul Ekrem İmamoğlu wuxuu sharxay inaysan bilaabi karin ansixinta Hanti dhowrka in kasta oo ay heleen dhibco; Eminönü-Alibeyköy Tram Line, Bostancı-Dudullu Metro Line iyo Yenidoğan-Hospital Line ayaa la bartay. Imamoglu wuxuu wacay tareenka dhulka hoostiisa mara oo leh Madaxweynaha wuxuuna yiri, Hazine Waxaan u baahanahay ogolaanshaha Maaliyadda si aan u abaabulno deynta. Waxaa jira xarun deyn ah, waan helnaa. Kaliya waa taabasho aan dooneyno. ”\nSözcüSida lagu sheegay warbixinta Ozlem Guvemli'nin; Madaxweynaha BB İBB Ekrem İmamoğlu wuxuu sheegay inaysan heli karin ogolaanshaha ay ka codsadeen khasnadda 2da khad ee ay heleen amaahdii ay ka soo shaqeeyeen howlihii ay bilaabeen si ay u howlgalaan khadadka metrooga ee la joojiyay 3 sano ka hor.\nImamoglu, oo taleefanka tareenka ugu yeeray Madaxweynaha, wuxuu yiri:\nWaxaan u baahanahay ogolaanshaha qasnadda si aan u abaabulno amaahda.\nCodsigeenna ah 3 khad ayaa la diiday usbuucii ugu horreeyay ee Janaayo.\nHaddii aan la diidin, waxaan awood u yeelan doonnaa in aan si dhakhso leh u abaabulno khadadka metrooga aaladda tas-hiilaadkaas.\nAmaah ayaa jirta, waan helnaa. Kaliya taabasho ayaan rabnaa.\nMid ka mid ah khadadka uu Imamoğlu ka heli waayey oggolaanshaha amaahda ee Wasaaradda Maaliyadda ayaa ah khadka tareenka Dudullu-Bostancı, oo dhererkiisu yahay 21 kiiloomitir, kaas oo yareyn doona masaafada u dhexeysa Bostancı iyo Dudullu illaa 14.3 daqiiqo. Qiimaha khadka metrooga, oo boqolkiiba 70 dhammaystiran oo ka kooban 13 saldhig, ayaa lagu dhawaaqay 558 milyan oo euro oo lagu daray VAT.\nİmamoğlu wuxuu caddeeyey in loo baahan yahay 2018 milyan oo Yuuro oo lagu daro maalgelinta VAT ee khadkaan oo istaagay ilaa Oktoobar 200 “Qorshaha maalgashiga ee meeshan waa la siidaayay.\nWaxaan rajeyneynaa in la oggolaado oo lagu dhawaaqo usbuucyada ugu horreeya ee 2020. Tan xigta, dadaalkayaga maaliyadeed ayaa sii socon doona Si kastaba ha noqotee, usbuucii ugu horreeyay ee Janaayo wuxuu noqday ogolaanshaha lama huraanka ah.\nKhad kale oo ay maaliyaddu oggolaan ayaa ah 10ka mayl Alibeyköy Eyüpsultan Eminönü.\nLaga soo bilaabo joogsiga baska Eminönü, wadada waxay mareysaa dhanka xeebta Dahabiga ah ee K tokpazar, Cibali, Fener, Balat, Ayvansaray, Feshane, Eyüp-Teleferik, Eyüp State Hospital, Silahtarağa Station iyo Sakarya Neighborhood Station. Waxay ku dhammaanaysaa saldhigga.\nImamoglu, oo daraasad ku sameeyay goobta dhismaha khadka khadka usbuucyadii la soo dhaafay, ayaa yidhi, uz Waxaan ka shaqeynaynaa ilo dheeraad ah. Waxaan rabnaa inaan u diyaarinno meeshan 2020 ”.\nLAGU DIIWAAN-GALIYO KHATARTA CUSUB EE LAGU SAMEEYO\nKhadadka Isbitaalka-Yenidoğan-Sanekmeköy-Sancaktepe-Sultanbeyli waa mid ka mid ah khadadka uusan khasnadda Maaliyaddu oggolaan.\nKhadkan 6.95 km wuxuu ka kooban yahay Cisbitaalada, Sarıgazi, Aydınlar, Güngören, Taşdelen iyo Yenidoğan.\nDhismaha cusub ee garabka dhaadheer ee Uludag ayaa joojiyay xilli ciyaareedkii\nNidaamyada mitrooga iyo tareenada ee la dhisay khayraadka hantida ayaa ah Baarlamaanka\nShirkadda Gaziantep Metro ayaa la sii daayay\nAKM - Gar - Mashruuca Khadka Tareenka ee Kızılay waxaa saxeexay Golaha Magaalada oo u shaqeeya borotokoolka…\nKhadadka metrooga oo uusan khasnadda Maaliyaddu ku oggolaanin magaalada Istanbul\nKhadka Cusbitaalka Ilmaha-cusub


Xeerka kufsigu waa kan ugu bedbedelka badan sannadihii ugu dambeeyey - Radio Sweden Somali - Raadiyaha Iswiidhen | Sveriges Radio\nWasiiradda caddaaladda Beatrice Ask. Sawirle: Foto: Bertil Enevåg Ericsson/TT\nXeerka kufsigu waa kan ugu bedbedelka badan sannadihii ugu dambeeyey\nLa daabacay fredag 31 januari 2014 kl 11.42\nKulan ey gelinkii dambe ee khamiistii isugu yimaadeen xubnaha guddi-hoosaadka cadaaladda ee baarlamanka ayuu ahaa go'aan ey ku heshiiyeen xubnaha xisbiyada Sooshiyaal-dimoqoraadiga, iyo xisbiyada isu-tagga ee awoodda dalka gacanta ku haya in dawladda dib loogu celiyo si ey baaritaan ugu sameeyso xeerka kufsiga ka deg-san. Baaritaanka ayaa si gaar ah u eegi doona in xeerka gun-dhig looga dhigo waxa lagu magacaabo "Samtycke - isku raacid, isku af-garasho" ama sida xeerka Noorwiijiyaankuba u qoran yahay "ka taxadar la'aan". Waxaa sidoo kale baaritaanka lagu eegi doonaa sababta ka dambeeysa in dacwooyin badan ee kufsiga la xiriira aaney gaarin heer maxkamad la isku soo taago.\nXisbiyada Bidixda (vänster) iyo doogga (Miljö) ayaa gaashaanka u laaley fikirkaa maadaana ey qabaan in xeerka middaa iminkaba lagu kordhin karo ee aan loo baahneyn baaritaan. Halka uu xisbiga SD la safatay xisbiyada xisbiyada.\nWasiirka cadaaladda ee dalka Iswiidhen Beatrice Ask ayaa soo jeedisay in la suurtagalka ah in la sameeyo baaritaan la xiriira xeerka kufsiga, mar ay u warrameeysay laanta wararka ee Ekot.\nXisbiga Mudaraatka ayaa noqdey xisbigii ugu dambeeyay ee wax ka bedela fikirkiisa ah in dib u eegis lagu sameeyo xeerka dalka u deg-san ee la xiriira tacadiyada galmada la xiriira ee loo geeysto haweenka. Isagoona uu xisbigaasi ku biiray raxantii kale ee xisbiyada ee horay u taabac-sanaa fikirkaa, sida ay sheegtay wasiiradda cadaaladda ee dalka Iswiidhen Beatrice Ask oo u warrantay laanta wararka ee Ekot:\n- Waxaan aamin-sanahay inuu yahay fal wanaag-san in baaritaan middaa lagu sameeyo. Waa dhabbada keliya ee tallaabo horay loogu qaadi karo. Laba jeer ayaan horey baaritaan ugu sameeyney waxa lagu magacaabo "samtycke - in la isla ogolaado galmada", haddiise ey weli mugdiyo ka jiraan iyo doodo waa loo baahan yahay in laba kacleeyn lagu sameeyo, sida ay sheegtay Beatrice Ask\nMuddo aan sidaa u dheerayn ayay ahayd kolkii uu hoggaanka xisbiga Mudaraatku diidmada kala soo hor-jeeday baaritaan noocani ah ee la sameeyo. Maxaa haddaba ugu wacan in xisbigu sidaa mowqifkiisa uga tallaabsado? - Xaqiiqdii waxa badalay waa in laga faa'iideysto oo wax lagu qaato doodaha socda:\n- Middaa aannu iminka eegeynaa tahay sidii tallaabo horey looga sii qaadi lahaa, sida ay sheegtay Beatrice Ask iyada oo hadalkeedii sii wadata.\nKuleeylihii ina dhaafay ayay ahayd kolkii xeerka kufsiga is-bedel lagu sameeyey, hase yeeshee aan lagu darin qodobka "isku af-garashada - Samtycke". Waana mid aan suurtagal ahayn in xukun lagu rido shakhsi xoog wax ku kufsaday haddii "diidmmadu aaney ku filleyn oo loo fasirto "maya". Markaa waxaa loo baahan yahay in baaritaan middaa lagu sameeyo, sida ey aamin-san yihiin dadyoow fikirka baaritaanka u ololeeya.\nCabsi ballaaran ayay wasiirraddu horay uga qabtay, isla-markaana ey ku diiddaneyd xeerka dhowaantan dib u eegista lagu sameeyey, maadaama tooshku beeg-san lahaa dhibbanaha kufsiga loo geeystay, sida lagu soo ban-dhigay baaritaankii ugu dambeeyay, hase yeeshee iminka dhanka kale isu rogtay:\n- Xaqiiqda ah in albaabka loo furo baaritaan xeerkaa lagu sameeyo ayaa la macne ah in dib u eegis lagu sameeyo fikirrada ey salka hayaan doodaha isa soo taraya, sida ay sheegtay.


Riig qodista ceelka biyaha\nRiig qodista jihada oo toosan\nRiig qodista Rotary\nRig qodista rooga ee yaryar\nGaadhi yar oo gurguurta oo gurguuranaya oo dhan\nXoogga qandaraaska, kooxda mashiinka qodista qodaalka ee XCMG oo laga dhisay koonfurta!\nRuntii mashruucu wuxuu u fiican yahay hab -nololeedka dadka. Tirada mashaariicda aasaaska raso waa 3,600, dhexroorka raso waa 600mm, 800mm, iyo 900mm. Celceliska qoto dheer ee raso waa 25m, mugga dhismuhuna waa weyn yahay. Si kastaba ha noqotee, qaab -dhismeedka karst -ka maxalliga ah ayaa u nugul shilalka sida burburka ...Akhri wax dheeraad ah »\nXCMG waxay kor u qaadeysaa “fidinta” tamar -dhuleedka iyada oo la adeegsanayo dadaallada “dual carbon”!\nWaqtiga dhejinta: Aug-02-2021\nTan iyo bilowgii sannadkan, “bartilmaameedka 3060 has ayaa si isdaba joog ah loo sheegay, iyo bartilmaameedka“ dual carbon ”bartilmaameedka ayaa loo dallacsiiyay istaraatijiyad qaran. Gobollada oo dhami waxay ku dadaalayaan inay noqdaan ilaaliyaha kacaanka tamarta waxayna dardar geliyaan hagaajinta qaab dhismeedka tamarta ...Akhri wax dheeraad ah »\nXZ6600 HDD Isgoyska Grand Canal Beijing-Hangzhou\nWaqtiga dhejinta: Jul-15-2021\nXCMG daloolin jiheyn toosan XZ6600 oo ka tallaabaya mashruuca Kanaalka Beijing-Hangzhou waa inuu gacan ka geysto is-dhexgalka biyo-gelinta Magaalada Pizhou. Iyada oo laga gudbayo XCMG rig qoditaanka jihada jiifsan, aagagga woqooyi iyo koonfur ee kanaalka ayaa ku xiran si loo hubiyo badbaadada biyaha ...Akhri wax dheeraad ah »\nXCMG Ceelka Biyaha Qodista Riig\nWaqtiga dhejinta: Jun-10-2021\nQodista tamarta waxay caawisaa dhex -dhexaadinta kaarboonka Sanadihii la soo dhaafay, iyadoo laga jawaabayo siyaasadda horumarinta tamarta nadiifka ah ee qaranka iyo kor u qaadista horumarinta iyo ka -faa'iideysiga tamar -dhuleedka dalkeyga, XCMG Foundation ayaa billawday hor -u -marinta goobta qodista tamarta iyo wax -soo -saarka. XCMG ayaa ...Akhri wax dheeraad ah »\nMashruuca dhuumaha gaaska dabiiciga ah ee Bariga Shiinaha Ruushka wuxuu ka bilaabmaa xadka Sino Ruushka ee Magaalada Heihe, Gobolka Heilongjiang.\nWaqtiga dhejinta: Jun-01-2021\nMashruuca Dhuumaha Gaaska Dabiiciga ah ee Sino-Russian East Route Gas Gas wuxuu ka bilaabmaa xadka Shiinaha iyo Ruushka ee Magaalada Heihe, Gobolka Heilongjiang wuxuuna ku dhammaanayaa Shanghai. Dhererkeedu waa 5,111 kilomitir. Waxay u qaybsan tahay saddex qaybood si loo ansixiyo oo dhismo loogu sameeyo wejiyo. Waxaa ka mid ah, qaybta waqooyi iyo t ...Akhri wax dheeraad ah »\nXSL20/1000 waxay qoday 1680 mitir oo biyo guga kulul si ay u caawiso warshadaha Yifang\nWaqtiga dhejinta: May-19-2021\nWaxaan maqlay in qof ka socda Jaamacadda Taiwan uu na siiyay biyo guga kulul… ”Dhawaan, Riig -qodista ceelasha biyaha ee XCMG ayaa laga qoday biyaha guga hoose ee Xinquan Township, Jiangxi. Dhab ahaantii! Biyaha guga kulul waxaa la siiyaa darajada “aristocrat in water” sababtuna waa ...Akhri wax dheeraad ah »\nWaxaan joognaa oo ilaalinnaa “maylkii ugu dambeeyay”!\nWaqtiga dhejinta: May-10-2021\nIn Indonesia, dal loo yaqaan "dalka toban kun oo jasiiradood", XCMG qalabka qodista Rotary, qodista jihada jihada jiifka iyo alaabooyinka kale ayaa leh saamiga ugu sarreeya ee suuqa maxalliga ah, laakiin waxay ku kala firirsan yihiin ku dhawaad 10 jasiiradood. Goobaha dhismaha ee bannaanka waa m ...Akhri wax dheeraad ah »\nRugta qoditaanka jihada ee 1000-aad ee XCMG ayaa laga soo rogay khadka shirka sannadka 2019 iyo xafladda daahfurka ballaaran ee culeysyada jihada qodista jihada ee cufnaanta ballaaran\nWaqtiga dhejinta: Apr-10-2021\nXafladda daahfurka 1,000th XCMG qoditaanka jihada qoditaanka jihada jiifta ee sannadka 2019 iyo daah-furka ballaaran ee qalabka qodista jihada jihada ee cufnaanta badan ayaa si weyn loogu qabtay XCMG Foundation! Xagga mashiinnada bilaa godadka ah, waxay kaga tagtay istaroog xooggan oo midab leh! Toban sano oo shaqo adag ...Akhri wax dheeraad ah »\nXCMG, ayaa mar kale soo bandhigtay qiimeynta!\nDhawaan, “dhambaallada geesiyaasha” ee ka gudbaya goobada ayaa caan noqday Si kastaba ha ahaatee, dhererkeeda iyo dhibka dhismaha awgiis, ciyaartoy badan oo aad u fiican oo Trenchless warshadaha ah ayaa ka fogaada Isticmaal xoog sida “dhagaxa tallaabada” “Dhagaxa tallaabada” ee mashruucan mega waa. ..Akhri wax dheeraad ah »\nXCMG XZ3600 riigga qoditaanka jihada jiifta ayaa mar kale noqotay “khabiir” isgoyska dhulka hoostiisa\nKa dib markii ay soo mareen 135MPa geology super-hard, XCMG XZ3600 qoditaanka jihada jihada jiifka ah, oo ku takhasusay “lafaha adag”, ayaa mar kale noqday “khabiir” ka gudba dhulka hoostiisa Dhawaan, qaabka qarxa ee weyn ee XZ3600 ee XCMG jihada jiifka d. ..Akhri wax dheeraad ah »\nDth Rig Machine, riig qodid, Mini Machine Drilling Machine, mashiinka qodista ceelka,


7 Askari Yugaandhays ah oo Sh/hoose lagu dilay iyo Guddoomiyaha Awdheegle oo qarax ka badbaaday.\nThursday September 05, 2019 - 14:25:13 in Wararka by Liibaan Jeexoow\nWarar dheeraad ah ayaa kasoo baxaya qaraxyo saacadihii lasoo dhaafay deegaanno katirsan gobolka Shabeellaha Hoose lagula beegsaday ciidamada dowladda Federaalka iyo kuwa AMISOM.\nQaraxa koowaad ayaa maanta barqadii ciidamo katirsan AMISOM gaar ahaan kuwa Uganda lagula beegsaday wadada isku xirta deegaannada Danoow iyo Golweyn oo dhammaantood katirsan Sh/Hoose.\nIlo wareedyo ayaa xaqiijinaya in qaraxu uu sababay dhimashada ugu yaraan 3 askari Yugaandhays ah iyo dhaawac gaaray tiro kale, ciidamada qaraxu haleelay ayaa saaka ka baxay deegaanka Danoow waxayna kusii jeedeen dhanka deegaanka Golweyn.\nDaqiiqado kadib markii uu qaraxa koowaad dhacay ayuu qarax 2aad qabsaday ciidamada Uganda markii ay gaareen deegaanka Golweyn oo kaabiga ku haya degmada Buula Mareer, waxaa la sheegayaa in qaraxa labaad uu ka khasaara badanyahay qaraxii koowaad ee maanta duhurkii dhacay, isku gayn khasaaraha dhimasho ee ciidamada Uganda kasoo gaaray qaraxyadii maanta waa 7 askari.\nDhinaca kale guddoomiyaha degmada Awdheegle ugu magacaaban dowladda Federaalka ayaa si dirqi ah uga badbaaday qarax lala damacsanaa in lagu dilo, qaraxa ayaa la sheegay in uu gaystay khasaara dhimasho iyo dhaawac isugu jira.\nSidoo kale ciidamo katirsan DF-ka ayaa ku waxyeeloobay qarax aad u xooggan oo xalay lagula beegsaday xaafadda Oobaale ee gudaha magaalada Marka xarunta Sh/Hoose.\nXarakada Al Shabaab ayaa sheegatay mas'uuliyadda dhammaan qaraxyadii iyo weeraradii saacadihii lasoo dhaafay ka dhacay deegaanno iyo degmooyin katirsan Sh/Hoose oo ah gobol uu ka socdo loollan aad u xooggan.


Shiinaha shaati polyester qalalan oo deg deg ah oo loogu talagalay xayaysiinta marathon-ka iyo ololaha doorashada oo loo habeeyay soo saarayaasha taangiyada ugu sarreeya iyo alaab-qeybiyeyaasha | RE-HUO\nShaati & dushooda\nDharka Kubbadda Koleyga\nSaraawiil & gaagaaban\nDharka Kubbadda Cagta\nTababarka Bibs Dadka Waaweyn iyo Ki ...\nCunugga Jerseys Scrimmage Trai ...\nDadka waaweyn - Dhalinta Scrimma ...\nShaatiyada polyester qalalan oo jumlo ah oo loogu talagalay xayaysiinta marathon-ka iyo ololaha doorashada ee loo habeeyay taangiga sublimation sare\nNooca alaabta: Taangiga Sublimation-ka sare\nWaxyaabaha: Doorashooyin dhar badan\nNoocyo: RE-HUO ama OEM\nFarsamada: Daabacaadda Sublimation\nFeature: Neefsasho, Cabbir Dheeraad ah, Raaxo leh, Eco-friendly\nMidabka: Loo habeeyay iyadoo loo eegayo qaabkaaga\nCabir: XS / M / L / XL / 2XL / 3XL / 4xL / 5XL\nDharka sare ee taangiga ayaa ku habboon isboorti, xayeysiin, maaratoon, iyo nashaadaad kooxeed.\n1.In dharka keydka ah.\nDharka keydka, MOQ-da waa 50 gogo 'funaanad ah dhar kasta, waxaadna dooran kartaa cabirro badan.\nHaddii waxyaabaha kor ku xusan aysan haysan dharka aad rabto, waxaan sidoo kale leenahay adeegga dharka loo habeeyay, waxaan u habeyn karnaa dharka si waafaqsan shuruudahaaga, waxaad u baahan tahay oo keliya inaad bixiso saamiga dharka, Bixi, MOQ ee loogu talagalay dharka khaaska ah waa 2000 taangiga sare.\nKani waa jaantuska cabbirka ee Mareykanka, waxaan sidoo kale bixinnaa adeegyo cabbir ahaan loo habeeyay, waad noo soo diri kartaa shaxdaada cabbirka ama waxaad noo soo diri kartaa shaati, naqshadeeyeheenna ayaa u qaabeyn doona sida aad u baahan tahay.\nWaxaan sidoo kale haynaa adeegyadan soo socda\nWaxaan leenahay daabacaadda xarka xarka ah, daabacaadda sublimation dheeha, daabacaadda DGT, daabac, daabacaadda wareejinta kuleylka, daabacaadda noctilucent, daabacaadda shaabad kulul ee dahabka / dahabka, daabacaadda qaybta, daabacaadda biyaha.\nWaxaad dooran kartaa hal ama in kabadan oo habab daabacaad ah si aad uga dhigto taangigaaga dusha sare mid moodada badan.\nWaxaad noo soo dirtaa nashqadahaaga waxaanuna u daabici doonnaa si waafaqsan dalabkaaga, Haddii aadan aqoon sida loo sameeyo dusha taangiga\nnaqshadeynta, waxaad noo soo diri kartaa astaantaada ama fikraddaada, oo naqshadeeyeheenna ayaa kuu dhameystiri kara naqshadda adiga.\nDaabacaadda sublimation, Waxaan u astaysto si waafaqsan midabka Pantone ee aad bixiso.\nWaxaan bixinaa adeegsi summad iyo adeeg tag ah, samaynta taangiga dusha sare leh sumaddaada.\nWaxaan soo dhaweyneynaa weydiimaha ka imanaya adduunka oo dhan, amarro aad u yar iyo amarro aad u weyni ma jiraan.\nHore: Calaamadda Gaarka ah ee Jumlada ah Daabac Shirt Polo Gaaban oo Degdeg ah\nHaweenka jumlada Fashion Custom Logo daabac Shirt ...\nCalaamadda Gaarka ah ee Jumlada ah Daabac Shirt Polo Gaaban oo Degdeg ah\nTayo sare leh jumlada gacmo dheer t shir ...\njaakad nabadgelyada aragtida ah oo ka tarjumaya ...\nKooxda sublimation isboortiga tayo fiican leh ...\nGolf Xidho funaanada ragga Lab Polo Shirt Sh ...\nHot Fashion Co., Ltd. oo la aasaasay sanadkii 2003 waa shirkad kaladuwan oo isku dhafan naqshadeynta, horumarka iyo wax soo saarka dhoofinta iyo hawlgalka ganacsiga e-commerce. Shirkaddu waxay ku taal Nanchang City, Gobolka Jiangxi, Shiinaha oo leh shabakad ballaadhan oo isku xira gaadiidka. Waxay leedahay 8250 mitir murabac oo saldhig wax soo saar casri ah iyo 300 oo shaqaale ah. Fashion kulul ayaa caan ku ah dhanka dharka isboortiga ee Shiinaha. Haddana wax soo saarkoodu si guul leh ayuu suuqa ugu aasaasay Mareykanka Mareykanka, Boqortooyada Ingiriiska, Japan, Brazil iyo Midowga Yurub.\nHot Fashion Co.Ltd. oo la aasaasay sanadkii 2003, taas oo ah shirkad kaladuwan oo mideysa naqshadeynta, horumarka, wax soo saarka, ganacsiga dhoofinta, ganacsiga iyo ganacsiga. Shirkadda ku taal Nanchang City oo leh gaadiid ku habboon. Waxay leedahay 8250 mitir murabac oo saldhig wax soo saar casri ah iyo 300 oo shaqaale ah.


Xifaaltan soo jiray 113-sano, halkuu ka soo bilowday, imise kulan ayay kulmeen?…(Wax kasta oo aad uga baahan tahay Brazil vs Argentina) - Wargane News\nHome Sports Xifaaltan soo jiray 113-sano, halkuu ka soo bilowday, imise kulan ayay kulmeen?…(Wax...\nWaxaa maanta duhurkii fooda si dari doona xulalka Brazil iyo Argentina mid ka mid ah kulamada ugu xifaaltanka badan kubbada cagta adduunka.\nCamaaliqada Koonfur America ayaa kolkaan isku fara saari doona magaalada Melbourne kulankoodii 108-aad.\nWaa markii labaad uu dalka Australia uu ciyaaraha casrigan marti galinayo kulan ay isaga hor yimaadaan labadan xul.\nBrazil iyo Argentina ayaa sanadihii ay is arkayeen ku soo ciyaaray 19 dal oo ku fidsan 5 qaaradood, laga bilaabo Chile iyo Chine, 32-magaalo ayaa la siyay kulankan xiisaha badan.\nHaddaba goorma ayuu so bilowday xifaaltanka labadan xul?\nWuxuu soo bilowday 20-kii September 1914 markaa uu dagaalkii adduunka ka qarxay Yurub, Selecao iyo Los Gauchos ayaa kulankoodii ugu horreeyay oo ahaa mid saaxiibtinimo isku qabtay magaalada Buenos Aires, xulka martida loo ahaa ee Argentina ayaana kolkaa ku adkaaday 3-0.\nImise Kulan ayay kulmeen labada dhinac yaase guulo badan?\nKulanka maanta dhici doona waa midkii 108-aad. Xulka Brazil ayaa libinta ka heysta Argentina iyadoo uu guul gaaray 44 kulan halka Messi iyo xulafadiisa ay adkaadeen 38 kulan.\nWaxybaabaha lagu xusuusto kulankan cadaawadiisu gaamurtay?\nKulan ay ciyaareen Brazil iyo Argentina 1937 ayaa loogu magac daray ‘Kulankii Ceebta’ kaddib markii ciyaartoyda lagu qasbay inay isaga baxaan garoonka iyagoo ka dibad baxaya dhawaq cunsuriyadeed oo ay ku hadaaqayeen taageerayaasha joogay Buenos Aire.\n1939, Arcadio Lopez ee u safan jiray Argentina ayaa aad u carooday mar rigoore laga dhigay xulkiisa isagoona weeraray garsooraha dheesha ka hor inta aan garoonka laga galbin.\nQeyb ka mid ah xiddigaha xulka ayaa dhabar istaagay saaxiibkood iyagoona garoonka kala baxay, garsoorihii ayaa ogolaaday in rigoorada la tuuro iyadoon cidna ku jirin goolka, waa adkeyd dabcan in la khasaariyo rigooradaas waxaana 3-2 ku adkaaday xulka Brazil.\nSanad kaddib, Arico Suarez oo u dheelayay Argentina ayaa kas iyo maag u khasaariyay rigoore loo dhigay, kaddib markii uu arkay in taageerayaasha xulkiisa ay bixinayeen fal celin ah inaysan ahayn rigoore ay istaahileen abaal marinteeda, waxaana markale 3-2 ku adkaaday Brazil.\nNeymar ayaa kulankan ka maqnaan doona maadaama la siiyay fasax dheeri ah, timo waynaha Chelsea Willian ayaana lagu wadaa inuu dhexlo booskaas.\nTababare Sampaoli oo kulankiisii ugu horreeyay leylin doona Argentina ayaa waxa ka maqan Javier Mascherano iyo Marcos Rojo, waxaana laga soo tagay Sergio Aguero iyadoo booskiisa la soo waday dhaliyaha Inter Milan Mauro Icardi.\nMessi iyo Di Maria ayaa la filayaa inay ku soo bilowdaan kulanka.\nNatiijooyinka 5-tii kulan ee ugu dambeysay labada xul:\nBrazil 3-0 Argentina – 10 November 2016\nArgentina 1-1 Brazil – 14 November 2015\nArgentina 0-2 Brazil – 11 October 2014\nArgentina 2-1 Brazil – 21 November 2012\nBrazil 2-1 Argentina – 20 September 2012\nSafafka la filayo inay ku soo galaan:\nImise saac ayuu kulanku soo galayaa halkeesa ka dhacayaa?\nCiyaarta ayaa la daawan doonaa maanta duhurkii salaada Jimce kaddib Todobo saac iyo shan daqiiqo, kulanka ayaana ka dhici doona magaalada Melbourne ee gegada Cricket Ground.


WAREYSI: Professor Axmed Ismaaciil Samatar | Wargeyska Xog-Ogaal\n“Itoobiya naguma soo duusheen haddaanu leennahay madax iyo dowlad dhab ah”\nXusuuqda Sawirka: Somalitalk.com\nProfessor Axmed Ismaaciil Samatar wuxuu ka mid yahay aqoonyahannada waaweyn ee Soomaalida kuwooda safka hore, hadduusanba ahayn kan koowaad. Waa indheergarad maskax-maal ah oo si joogto ah isha ugu haya waxa ka socda Soomaaliya iyo adduunkaba. Wuxuu aad u taxliiliyaa is-beddelka xaaladaha caalamka. Wuxuu wax ku bartay dalka Mareykanka muddo hore. Wuxuu haddeer hormuud (Dean) ka yahay Institute for Global Citizenship, Macalester College. Sidoo kale, waa James Wallace Professor ee dhinaca culuunta caalamiga (International Studies). Wuxuu shahaaddada B.A. ka qaatay University of Wisconsin (La Crosse) sannadkii 1978-kii. Saddex sano kaddib 1981-kii, wuxuu shahaaddada M.A. ka qaatay University of Denver. Isla mar ahaantaas, wuxuu shahaaddada Ph.D. ku diyaariyey isla jaamicaddaas sannadkii 1984-kii. Prof Samatar, wuxuu muxaadarooyin ka soo jeediyey jaamicado iyo kulliyado dhowr ah oo ay ka mid yihiin; University of Amsterdam, Cornell, Harvard, Iowa, London School of Economics and Political Science, Oslo University, University of Pennsylvania, Jaamicaddii Ummadda Soomaaliya, Toronto University, York University, School of Oriental and African Studies (SOAS) ee Jaamicadda London iyo Wellesley College. Wuxuu wax ka qoray, kana tifatiray dhowr buug – waxaa buugaagtiisaas ka mid ah; The Somali Challenge: From Catastrophe to Renewal, Socialist Somalia; Rhetoric and Reality, The State in Africa: Reconsiderations, Somalia: State Collapse, Multilateral Intervention, and Strategies for Political Reconstruction iyo Literature, the Creative Imagination and Globalization. Wuxuu qoray in ka badan soddon maqaal-cilmiyeed. Wuxuu tifatire ka yahay journal-ka Bildhaan oo ah kii ugu horreeyey ee caalami ah ee falanqeeya culuunta Soomaalida. Wuxuu kaloo tifatire ka yahay 22 qaybood oo ka mid ah Macalester International oo ah warside waxbarashada iyo caalamiyeynta. Prof Samatar oo ah Fulbright Fellow, cilmi-baarista uu hadda ku dhex jiro waa hoggaaminta iyo khibradda Soomaalida. Waxaa ii suura-gashay inaan dhawaan xafiiskiisa oo ku yaalla magaalada St Paul ee gobolka Minnesota kula kulmo, kulana sheekeysto. Waxaa na dhex maray is-wareysigan:\nSu’aal: Dr Samatar, marka hore waxaan jecelahay inaad guud-martid taariikh nololeedkaaga – halkii aad ku dhalatay, ku soo barbaartay iyo sidii aad ku timid waddankan Mareykanka?\nJawaab: Anigu waxaan ku dhashay magaalo la yiraahdo Gebiley oo ku taalla woqooyiga Jamhuuriyadda Soomaalida, taas oo magaalada Hargeysa galbeed ka xigta illaa 40ml. Waa dad badankood ay beeraleey yihiin oo deegaan ah, inkasta oo xoolo dhaqato-na ay ku dhow dahay. Waa meel roobka ku wanaagsan oo aad u qurux badan. Dadku iminka wuu ku soo batay. Halkaas ayaan school-ka hoose iyo malcaamadda Qur’aanka labadaba ka galay. Aabbaheey wuxuu ahaa qofkii madaxda u ahaa dhismaha school-kii ugu horreeyey ee magaalada laga dhiso ee xadaaradda cusub ah oo xisaab, af-Ingiriisi iyo af-Carabi lagu dhigo. Dabadeed waxaan u gudbay Camuud oo magaalada Boorame ka hooseysa 5ml oo iyaduna aad u qurux badan oo meel beero iyo webiyo leh oo buuraha hoostooda ku taalla. Camuud waxaan ka galay school-ka dhexe ee intermediate-ka. Afar sannadood ayaan ku jiray – waa school la seexdo oo wax laga cuno oo boarding ah. Kaas markuu ii dhammaaday waxaa Camuud laga dhisay school sare oo thanawi ah, halkaas ayaan dabeetana u wareegay oo aan ku jiray afar sano dugsiga sare. Markaan dhammeeyey dugsiga sare ee Camuud waxaa na laga qaaday imtixaan markaa lagu soo sixi jiray England. Markii imtixaanku noo dhammaaday waxaan imid magaalada Hargeysa. Waxaa na lagu soo rogay ciyaarsiis, in qof walba uu galo tababar xagga militariga ah oo ahaa national service, ka hor inta aan la gelin scholarship iyo waxyaabahaa. Tii baan ku jiray muddo saddex bilood ah. Dabadeed Xamar baan tagay oo qof walba isku shubayey. Waxyaabaha kadeedka inoo keenay waxaa ka mid ah in wax walba meesha xarunta ah laga sameeyo, taasoo ah waxyaabaha xagga horumarka wadammada Africa ee soo koraya dhibaatada u keenaya in magaalo qura uu faynuusku ka daarnaado oo wax walba laga sameeyo. Xamar baan nimid, gaar ahaan intii ka soo baxday dugsiyadii sare – dhinaca woqooyiga laba dugsi sare baa ku tiillay (Camuud iyo Sheekh) iyo mid Xamar ku yiillay. Imtixaan baa na laga qaaday xagga idaacadda. Waxaa la doonayey saddex qof in la qaato. Imtixaankii baan galay, oo lagaa qaadayo beddelaadda Soomaali iyo Ingiriisi, iyo Ingiriisi iyo Soomaali, codkaaga la eegayo, qorniinkaagana la eegayo. Toddobaad in ku dhow buu imtixaankaasi socday. Markaa anigu waxaan noqday kii koowaad, waxaana galay Radio Mogadishu. Waxaan ka shaqeeyey waxaan sannad ahayn, dabadeedna BBC-da ayaa doonaysay dad kale oo Soomaali ah oo dhallinyaro ah inay qaadato. Markaa imtixaankii baan galay oo aan isna kii koowaad noqday, halkaas ayaana laygu tababaray oo aan BBC-da ka shaqeeyey afar sannadood in ku dhow. Markaan muddo England joogay oo aan Jaamacadda London-na fasallo ka qaatay, waan ka daalay howshii, waxayna ila noqotay inaan u baahanahay inaan tacliinteyda sii kordhiyo. Waxaan imid waddanka Mareykanka oo markaa ahaa waddan cajiib ah oo dhallinyarada adduunkoo dhami ay eegayeen. 1974-kii ayaan imid waddanka Mareykanka oo aan waxbarashada sare ka billaabay.\nS: Sidaad ka war-qabto, waxaa jira cabsi ku saabsan in Soomaaliya uu ka socdo gumaad iyo barakicin ay dadka rayidka ah u geysanayaan ciidammada Itoobiya ee ku duulay dalkii. Maxay dagaallada socda kuula muuqdaan? Shaqsiyan, ma kula tahay in xasuuq (genocide) ama isir-sifeyn (ethnic cleansing) lagu sheegi karo madaafiicda ay ciidanka Itoobiya maalin kasta ku ridayaan goobaha rayidka?\nJ: Waa su’aal ballaaran. Anigu in badan baan ka hadlay, wax badanna waan ka qoray. Horta dadka Soomaalidu iyagaa is gabay oo halkaan is dhigay. Itoobiya kuma aysan soo duusheen haddii aanay jirin dowlad iyo madax dhab ah. Maanta waxay ugu soo dhacday inay soo duusho waxaan jirin cid albaabka ilaalinaysa. Aniga waxay ila tahay saddex arrimood ayaa u sabab ah soo gelidda Itoobiya ee waddanka ay qabsatay;\nItoobiya oo weligeedba doonaysay inay Soomaaliya ka dhigato meel ay xukunto ama dad u xukuma ay u joogaan, waayo dhul bey naga haysataa iyo iyadoo badda hunguri ka hayo oo doonaysa meel ay saani xoolaheeda uga soo dejisato.\nDowladda ku meel gaarka dadka hoggaamiya oo iyaguna saaxiib la ah Itoobiya, muddo dheerna halkaa joogay oo heshiis ku yeeshay inay madaxtinimada ay heleen ay Itoobiya u adkeyso. Shirkii Nairobi ka dhacay, dowladda Itoobiya gacanta aad bey ugula jirtay, waxayna ku guuleysatay in dadkii ay doonaysay ay shirkaa ku soo baxaan.\nDadkii Soomaaliyeed ee waddanka deggenaa oo qaasatan ay ugu horreeyaan nimankii wadaaddada ee Maxkamadaha Islaamiga oo intii gaabnayd ee ay waddanka hayeen shaqa wanaagsan ka qabtay, haddana qashiinnimo, badownimo, degdeg iyo hanjabaad aan loo baahnayn ay ka timid. Meel la doonayey in dab laga shido ayay batrool ku shubeen, Itoobiyana marmarsiinyo ayay ka dhigatay. Qasaaraha ay keentay Itoobiya waa mid aan weli sheekadiisa la gelin. Dad badan oo Soomaali ah ayaa lagu baa bi’iyey. Aniga tirada i soo gaartay waa 6,000 inay ku dhinteen, 20,000 in ku dhowna ay ku dhaawacmeen, malyuun in ku dhowna inay xoolahoodii ku baa be’een oo ay cidla iyo cadceed iyo haraad ay is haystaan. Markaa dowladda Itoobiya mas’uuliyad weyn ayay ku leedahay, xisaabteedana markaan madax dhab ah yeelanno oo aanu dad noqonno ayaa la geli doonaa.\nS: Waxaa taariikhyahannada iyo culumada cilmiga Anthropology ee ay ka midka yihiin; Dr Saadia Touval, Dr Maxamed Cabdi (Gaandi) iyo Dr Ioan M. Lewis ay isku wada raacsan yihiin in markii ugu horreysay ee la maqlo magaca ‘Soomaali’ laga dhex maqlay gabay-digasho ah oo uu tiriyey nin boqor ka ahaa Itoobiya qarnigii 14-aad, kaddib markii uu dagaal kaga guuleystay dad Soomaali ahaa. Markaa ka hor, magacyadii Soomaalida loogu yeeri jiray waxay ahaayeen Zinji iyo Berber, sida ku cad qoraalladii ay ka tageen sahmiyeyaashii Carbeed, Ibni Batuuta iyo Ibni Saciid. Haddaba, sidee lagu soo afjari karaa colaadda hakan weyday ee Soomaaliya iyo Itoobiya u dhexeysa toddobada qarni? Ma kula tahay aragti dhaxalgal ah in Soomaaliya ay la saxiixato Itoobiya heshiis 100 sano oo colaad joojin ah?\nJ: Colaadda Soomaaliya iyo Itoobiya u dhexeysa waa laga heshiin karaa, boqol sannadoodna uma baahna. Waqti gaaban oo aad u gaaban ayaa lagu dhammeyn karaa, laakiin xagga Soomaalida markaad ka eegtid waa in la helaa ummad dhisan oo madax karti leh oo dooddeeda meel marisa, oo ilaalisa Soomaalinnimada waxay tahay. Inta aynaan taa helin ma dhaqaaqi karno. 1960-1990, dowladda Itoobiya kuma ay dhacdeen inay Xamar soo gasho, waana wax cusub waxani. Waajibka ina saarani waa in la helo dad madax ah oo karti leh oo xalaal ah oo ummadda hadalkeeda adduunyada gaarsiiya, isla markaana daafaci kara marka shirarka adduunyada la isugu yimaado oo waxgarad ah. Tan labaad waa in Itoobiya laga helo dowlad garanaysa ku duulitaanka derisku inay xaaraan tahay, inay dadka Soomaalida iyo dadka reer Itoobiya waxyaabo badan oo wanaag ah ay wadaagaan, dantooduna ay isku xiran tahay, biyo ha noqoto, doog ha noqoto, energy ha noqoto, caafimaad iyo aqoon ha noqoto. Waxaa lagama maarmaan ah in la iska gaashaameysto oo la iska baheysto dhibaatooyinka adduunka ka taagan, oo dhan looga soo wada jeesto. Itoobiya waxaa laga raadinayaa in laga helo madax aaminsan oo maskaxdoodu tahay Pan-Africanism. Soomaaliduna waa in laga helaa geedo dhaadheer oo u taliya oo adduunyada fahamsan oo aqoon iyo karti leh. Labadaas haddii la isla helo wax waa la isla fahmayaa, cadaawaduna ma noqonayso mid boqolaal sano sii jirta, hadda ayaa la dhammeyn karaa. Haddii intaa la waayo, colaaddu ma dhammaanayso.\nS: Muddadii ay Maxkamadaha Islaamigu xukunka Soomaaliya hayeen waxay soo bandhigeen maamul aan dowli ahayn. Markaan aqoon ahaan u eegno, maamulkoodu wuxuu u ekaa maamul ay xukunkiisa wadaan dad xaakimiin ah (Theocratic Krystocracy). Haddii taariikhda dunida dib loo qooraansado (historically speaking), maamulka noocan ah waa mid ku cusub taariikhda casriga ah. Sidaa awgeed, ma kula tahay in erey-bixinta ay qaadan kareen ay ahayd Kritarchy (maamul ay xukunka hayaan xaakimiin)?\nJ: Anigu taa wax baan ka qoray sannadkii la soo dhaafay 2007-dii, gaar ahaan buug ku saabsan safarka is beddelka ee waddanka Soomaalidu ku jiro oo dhaqaalaha, nabadgelyada, siyaasadda iyo xukunka dowladeed, caafimaadka iyo tacliinta aan kaga hadlayno. Anigu waxaan qoray chapter buugga ku yaalla oo ku saabsan su’aashan. Nimankii is urursaday ee Maxkamadaha Islaamiga, horta ra’yiga ay la yimaaddeen markaad guntiisa eegto mid wanaagsan buu ahaa. Wuxuu ahaa dadka Soomaaliyeed diintoodii inay tiigsadaan oo caqiidadoodii la soo noqdaan iyagoo markaa isku duuban oo Ilaah ka baqii isku duubay iyo diin walaaleysay inay markaa u soo jeestaan sidii ay waddankooda wax uga qaban lahaayeen. Taa wey ku hagaagsan yihiin, mana laga maarmayo. Laakiin siyaasadda dowladda dhismaheeda iyo xukunka dowladeed wuxuu u baahan yahay dad xukunka yaqaanna, shaqadeedana yaqaanna. Taasi iyagu howsheeda ma garanayaan sida iiga muuqatay. Waxyaabaha cusufka ee markiiba gaaray waxaa ka mid ahaa iyaga oo aan kala saari karin waanadii sare ee ummadda (in diinta Islaamka iyo Ilaah ka baqii iyo akhlaaqdeedii la soo celiyo) iyo dowlad casri ah oo karti leh sida loo dhisayo. Markaa waxay xitaa awoodi waayeen inay helaan dad u wada dekeddii Muqdisho markii ay fureen.\nS: Sidaad ka warhaysid, waxaa Soomaaliya soo maray sagaal sano oo xukun rayid ah oo ku socday dimoqraadiyad la qabyaaladeeyey iyo (rampant corruption) musuqmaasuq baahay (1960-1969). Waxaa kaloo maray 21 sano oo xukun military oo macangag ah (1969-1991) iyo 18 sannadood oo lagu jiro xaalad jilbaha la dhigay dhulka (hobessian exodus). Xaggee baad is leedahay waa ka soo unkamay (the cause root) mashaakilka maanta taagan ee uu dalkii la degi kari la’ yahay iyo faragelinta ajnabiga ee joogtada noqotay? Mushkiladda iyo musiibada Soomaalida galaafatay, xaggee ka soo askuntay?\nJ: Anigu horta kulama qabo 1960-1969-kii in sagaalkaas sannadood inta la isku jumladeeyo inay yihiin tuugo, corruption, been iyo xoolaha dowladda oo la cuno. Waa in la kala qaybiyaa. Anigu buug weyn oo ah kii ugu horreeyey ayaan ka qoray. Sannadihii 1960-1967-kii anigu waxaan qabaa inuu ahaa waqtigii waddanku uu sida wanaagsan u socday. Wey jireen dad musuqmaasuq ku jira oo waa la kala qeybsanaa markii la soo galayey xukunka oo laga hoos baxayey Talyaaniga iyo Ingiriiska. Waxaa jiray dad musuqmaasuq u fahamsan dowladnimada, gaar ahaan jeeb ay iyagu iska yeeshaan oo ay cunaan. SYL laf ahaanteeda ayaa dad caynkaas ah ay ku jireen markii dambe.\nLaakiin waxaa jiray dad fara badan oo Aadan Cabdulle iyo Cabdirisaaq Xaaji Xuseen ay ugu horreeyaan oo xariir ah oo shaqadoodu iyo hamadoodu ay ahayd inay waddankooda dhisaan, in kaydka yar ee ummaddu leedahay iyo wixii sadaqo lagu siiyana si wanaagsan loo maamulo. Musuqmaasuqu wuxuu qarixiisa yimid 1967-1969-kii. Saddexdaa sannadood ayuu dillaacay. Waa tii Madaxweynihii waddanka lagu dilay. Ninkii police-ka haystay, Maxamed Abshir waa tii lagu kallifay waa inaad ciidammada amar ku siisaa inay dhulkaa tagaan oo ay dowladda ugu shubaan codka dadka. Wuu diiday, waa tii jagada laga qaaday. Laakiin in dad badan oo siyaasadda Soomaalida ku jira ay musuqmaasuqa ku dheereeyaan, taasi taariikhda ayaa dhigaysa. Haddaad i weydiisay waxani xaggee ka yimaaddeen? Wey fara badan tahay.\nHorta dad sabool ah beynu nahay, oo weligeed iyo allahood gaajo iyo abaar ay wejiga ka saaran tahay. Dadka sidaa qarka ugu nool, in yar haddey arrintu ka xumaato, waa in wixii u dhow ay gacanta geliyaan illeyn badbaado ayaa kugu waajib ah. Dadka wax badan haysta oo xooluhu ku badan yihiin, musuqmaasuqa ka dhex jira wey qarsan karaan, laakiin ma qarsan karaan dadka jeebkoodu maran yahay. Marka dad sabool ah oo weligoodba roobkaa yar ee Ilaaheey keenay iyo beer yar oo wax lagu rido ku nool beynu nahay. Gumeysigu isagana wuxuu ina baray xukun haddaad yeelato inaad adigu waxaad doonto sameyn karto, qofkii kugu diidana aad afka jebiso ama si kale u kadeedo, qaasatan Talyaanigu taas wuu ina baray.\nS: Soomaaliya, waxaa muuqata inay simbiriiraxatay oo ay ka dhacday haadaan dheer, welina ay suurta geli la’ dahay in laga soo bixiyo godka ay gashay. Waxaad, haddaba, mooddaa inuu nagu dhaboobay hadalkii ninkii gabyaaga ahaa (Saciid Gacamey) ee yiri “haddaan nabadda tiirkaan ku xiro loogu tegi waayin, oo toobiyahaan anigu maro maydku tira-beelin.” Sidee u maleynaysaa in nabadda Soomaaliya tiirka looga furi karo? Xaggee kula tahay in wax laga billaabo?\nJ: Aqalku saldhigga ayuu ka billaabmaa. Saldhigga Soomaalida dhaqankeedu muxuu yahay? Dadka badankood waxay ku oranayaan waa qabiil. Anigu taa ma oggoli. Qabiilku waa wasaq meel kale ka timid. Anigu waxaan qabaa in sheyga ugu horreeya waxa weeye in maamuuskii, sharafkii iyo edebtii diineed akhlaaqdeedii la soo celiyo. Diinteenna keliya kuma koobna ee diimaha kale, sida Masiixiga iyo Yuhuudduna wey dhigayaan. Diin waxaa loo soo dejiyey Ilaah ka baq iyo edeb adduunyadan lagu yeesho. Markaa waa in edebtaasi soo noqoto oo la helo dulqaad, daacadnimo, run-sheeg, nabadgelyo iyo deeqsinimo. Taa qof walba guriga uu joogo waa inuu ka billaabaa. Tan labaadi waxa weeye; inaynu fahanno siyaasaddu inay tahay markey macaan tahay mid ku dhisan distoor iyo dood xalaal ah, oo aad garato in qofka dooddaada ka soo horjeeda inaad dhegeysato, qaasatan xaq inuu u leeyahay in diidmada uu kuu qabo uu sheegto. Tan saddexaad waa inaynu garanno; in rasaas, toorri, waran, bud iyo dhagax la tuuro, wax allaale waxay dhisaysaa inaysan jirin. Haddii gurigaaga laguugu yimaado oo naftaada keen lagu yiraahdo waa inaad is daafacdaa, laakiin ummad inaan lagu dhisi karin violence waxaa noo macneeyey Nelson Mandela, waana inaan taa fahannaa haddaan Soomaali nahay. Midda afraad; waa inaynu yeelanno karti aan dadka madax noo noqonaya ku kala saarno oo criteria loo sameeyo. Anigu waan dejiyey intii kartideyda ahayd, waxaana ka dhigay afar:\nQofku inuu leeyahay legitimacy oo halka uu yimid markuu doonayo inuu madax noqdo taariikhdiisa/taariikhdeeda waa in la baaraa, oo markaa la ogaadaa in qofkani uu xalaal ku soo koray oo uu halkaan ku yimid.\nQofku inuu la yimaaddo karti, haddaanu karti lahayn cirbad dun ma gelin karo.\nQofku inuu leeyahay vision iyo wax aanay dad kale arkeyn.\nQofku inuu leeyahay akhlaaq (ethics) oo iyadoon cidi ku ilaalinayn aad adigu is ilaalinayso. Mid baan ku sii shaneynayaa oo ah in qofku uu isku-keene yahay iyo mideeye, waayo kan qabiilka wata waa kala qeybiye.\nS: Khubarada cilmiga siyaasadda, marka ay faaqidayaan ama falanqeynayaan dowladaha camiilka ama satellite-ka u ah dowladaha kale, waxay ku lamaaniyaan dowladdii Vichy ee Faransiiska ka dhisnayd 1940-kii illaa 1944-kii. Haddaba, dowlad-ku-sheegta ku meel gaarka ah ee Soomaaliya, ma la siin karaa magaca ‘Vichy Regime’?\nJ: Wallaahi anigu waxaan oran karaa dadka mutacallimiinta ah ee taariikhda Yurub, gaar ahaan France iyo Germany dhiga waa laga yaabaa in kelmaddaas intay soo amaaneystaan inay taa yiraahdaan. Inta waddanka la qabsado, dowladda waddanka qabsatay tu iyada u maamusha inay dhisato weeye macnaha aad u jeedaa, waana ay suura geli kartaa in kelmaddaa la geliyo waxa maanta waddankii ka taagan. Laakiin anigu waxaan qabaa inaan sidaa loo sii fogaan. Shirkii ka dhacay Nairobi, dadkii halkaa tagay Xabashi uun keliya ma aaney keenin oo haddii ay Xabashi wada keeni lahayd ayaa la oran lahaa Vichy. Dad badan oo waxaa jira aanay Xabashidu keenin oo qaarkood ay mucaaradka ku jiraan. Unkudka hore, gacan weyn Xabashidu ha kula jirto, si baas ha u baarato oo ha kala soo baxdo wixii ay doonaysay, laakiin dad badan oo nooc walba leh ayaa shirka yimid. Laakiin soo gelidda waddanka iyo fasaxa la siiyey inay ku kallifto dowlad ummaddu aanay doonayn inay qasab kaga dhigto, taasi waa mid xaaraan ah oo ummadda Soomaaliyeed aanay aqbali karin.\nS: Dr Samatar, waxaa jirta in aqoonyahannada ajnabiga ah ee daraaseeya taariikhda Soomaaliya qaarkood ay rumeysan yihiin in ummadda Soomaaliyeed ay ahayd weligeedba ummad colaad u joog ah (divisive) oo u kala fadhida qabiil-qabiil (clan-oriented), oo aan marnaba yeelan maamul dhexe (central authority). Ma lagu murmi karaa, haddaba, dadkeennu uma bisla nidaam dowladeed la jaanqaadi kara oo wax la qabsan kara tan dunida casriga ah?\nJ: Anigu taa ma oggoli, dooddaas horeyna waan uga soo horjeestay. Ma dafirayo inaynu nahay ummad aqoonteedu aad u gaaban tahay. Ma dafirayo inaynu nahay dad caafimaadkooda iyo dhaqaalahoodu aad u liito oo daciif ah. Laakiin dad geed-adagna weynu nahayoo, ugu yaraan kun sannadood iyo in ka badan ayaanu Soomaaliya ku noolayn iyadoo dhuuniga halkaa la mariyo uu ciriiri ku jiro, oo haddana biyo la raadinayo ayaan soo nooleyn. Waxaanu nahay dad jeeni-adag oo mintid ah. Xukun haddey noqoto, haddii la eego taariikhda Soomaalida, ma aynaan ahayn dad had iyo jeer kala daadsan, oo gobanimada lama heleen haddaanu jirin xisbigii SYL oo meel kasta ka furnaa, xitaa Itoobiya gudaheeda wuxuu ka furnaa Diridhabe. Kismaayo illaa Seylac ayuu ka furnaa. Dad Soomaaliyeed bey ahaayeen wixii waxaa furay iyo xisbi qura. 1960-kii markii dadka woqooyiga ee Somaliland deggan ay xorriyadda heleen, ma aanay oran gobanimadeennii waxaan helnay June 26, marka halkaan ayaan iska fariisanaynaa, cid kale shaqo kuma lihin ee iyagoo dowladnimadii wada ayay Xamar keeneen oo ay yiraahdeen waan isku biirinaynaa, taasi waxay ku tusaysaa inay taariikhdu noocyo badan leedahay. Markaa wey na soo martay waqti wanaagsan. Haddaad jaraa’idka adduunka eegtid wixii laga qoray lixdamadii, waxaa la oran jiray Africa ma jirto dimoqraadiyad la mid ahi tan Soomaaliya. Maxaa naga celinaya in berri la yiraahdo, wey soo noqdeenoo iyagaa ah Africa dimoqraadiyadda number 1.\nS: Ku xigeenka Xoghayihii hore ee Arrimaha Dibadda Mareykanka ee u qeybsanaa Africa, Ambassador Herman Cohen oo ka qayb galay waa dhexdaas ahayd dood ku saabsanayd Soomaaliya ee barnaamijka Straight Talk Africa ee VOA, waxa uu ku taliyey in la aqoonsado Somaliland, isagoo ku sababeynaya inay ka taariikh duwan tahay koonfurta inteeda kale. Waxaan wada ognahay inaad adigu mar walba diiddo fekradda gooni-u-goosiga (theory of secession). Markaan microscope-ka ku eegno – si weliba theoretical ah, maxaa faa’iido ah, maxaase khasaare ah oo ku jira in Somaliland ay ka go’do Soomaaliya inteeda kale?\nJ: Anigu gobolka woqooyiga ee British Somaliland la oran jiray, iminkana la baxay Somaliland ayaan ka imid. Awowgey, awowgii, awowgii wuxuu ku aasan yahay meel aan magaalada Hargeysa u jirin 40ml. Mocoydeey, mocoydeed, mocoydeedii kalena waa la mid. I am proud inaan degmadaa u dhashay oo ka imid. Laakiin waxaan weligey aaminsanaa, iminkana aaminsanahay in degmadaas ay ka mid tahay dhulkaa weyn ee Soomaalida, jamhuuriyadduna ay tahay tallaabo wanaagsan oo aynu qaadnay, weyna naga dheeliday oo dib baa loo dhisi karaa. Markaa anigu kuma raacsani dadka kale ee qoray ee leh gobolkaa Somaliland wuu ka duwan yahay Soomaalida kale. Waxaan qabaa inaynu nahay dad isku mid ah. Haa, magaalada Hargeysi ma ahan Laas Caanood, Laas Caanoodna Boorame ma ahan, Booramena ma ahan Kismaayo, Kismaayana ma ahan Buulo Burde, Muqdishana ma ahan Baraawe. Wey kala duduwan yihiin, laakiin waxa isku xira ee gunta dheer ee xididka dheer ayaa waxay ku kala duwan yihiin ee dusha sare ka weyn. Markaa howshu ma ahan weynu kala duwannahay ee aanu kala soconno ee howshu waxa weeye war weynu is leennahay, dad waxaynu nahay walaalo ah oo meel ka wada yimid, oo dantoodu isku mid tahay, wey naga kala daadatay, sidee baa loo toosiyaa, yaa toosin kara, waddadeenu mari karnaa weeye su’aashu.\nS: Dr Samatar, illaa markii uu guuldarreystay howlgalkii Mareykanku hoggaaminayey ee Qaramada Midoobay oo askar Mareykan ah lagu laayey Muqdisho, waxaa dadka qaar rumeysan yihiin in Mareykanku uu ka aargudanayo Soomaalida. Haddii Washington ay sii wado go’aankeeda ah in Soomaaliya lagu sii hayo qufulka lagu xiray, miyaaney kuu muuqan in arrintu sii suta-dheeraanayso?\nJ: Soomaaliya iyadaa quful isku xidhay. Dad badan oo adduunyada ku nool oo Mareykanka madaxdoodu ay ka mid tahay ayaa waxay ka jecel yihiin aanay jirin dad Soomaali ah oo karti leh oo adduunyada fahamsan oo adduunyada la hadli kara oo dadkoodii meel u wada. Maalin walba ayay na weydiiyaan, sidaas si la eg wadammada Yurub iyo kuwa Africa. Haddaad adigu sidaa isu caga-goyso, cadowga aad leedahay ee ku neceb markaad quful isku xirtid, mid labaad ayay kugu sii dhejinayaan. Adduunyada dadka ina jecel ee wax inala doonaya, oohintii baa ka dhammaatay, kuwa ku neceb ee doonaya inay Soomaali burburtana mar kasta sacabka ayay tumayaan oo waxay oranayaan waa kuwaa saaqidiintii Soomaalida.\nS: Maamulka Mareykanku wuxuu ku jiraa wadammada loo tiriyo inay wax ka huriyaan mushkiladda ka oogan Geeska Afrika, siyaasaddoodii ku wajahnayd Soomaaliyana waxaa sutiga u qabtay dad mayal-adag oo xagjiriin ah oo ku socda cinwaanka buuggii Dr Robert Kaplan ee ahaa “Surrender or Starve” (Is dhiib ama macluul u dhimo). Sidaad arki kartid, waxa ay ku cadaadinayaan Soomaalida inay isu dhiibaan Itoobiya. Maxay tahay macaashka Mareykanku uu ku qabo in dagaalka sokeeye ee Soomaaliya uu sii socdo, iyadoo daleesha kale lagu andacoonayo inuu jiro welwel ku saabsan inaysan argagixisadu xididada ku aasan dalka? Ma waxay doonayaan inay Itoobiya u sii ceejiso Soomaalida?\nJ: Dowladda Mareykanka ee George Bush madaxda ka yahay inaaney dan weyn Soomaali u hayn weynu ognahay oo ay u sanqatay Itoobiya inay gasho Soomaaliya. Sannadkan iyo sannadka soo socda, 900 oo malyuun oo dollar baa Itoobiya loogu tala-galay mucaawinada Mareykanka. Qeyb libaax waxay galaysaa waxa la yiraahdo nabadgelyada Geeska Africa ee dowladda Itoobiya ay mas’uulka ka tahay. Laakiin dowladda Mareykanka iyada laf ahaanteeda waxay in badan raadisay, intuu Clinton madaxda ka ahaa iyo intuu George Bush aabbihii madaxda ahaaba, dad Soomaali ah oo karti leh oo ummaddoodii wada oo wax loo dhiibto oo wax la isku darsado ayaa la waayey.\nMaanta mustaqbal cusub ayaa na soo galaya, waayo George Bush waqtigiisii wuu soo dhammaanayaa, waxaana ka haray waxaan shan bilood ka badneyn. Marka ay timaado January 2009, madax cusub iyo dowlad cusub ayaa waddankan Mareykanka ka soo baxaysa. Weli waxay u eg tahay nin madow oo aabbihii African uu yahay, hooyadiina Mareykan caddaan ah ay tahay oo la yiraahdo Senator Obama inuu madaxweyne ka noqdo. Markaa Soomaalidu xisaab cusub ma la imaanaysaa, madax cusub, hadal cusub, haybad cusub ma keeni kartaa, mise wixii saddex madaxweyne oo Mareykan ah ay uga quusteen ayaa meesha yaalla? Haddii sidan la yahay la ahaado, dowladda Itoobiya waxaa loo qorayaa jeeg cusub oo la leeyahay kuwaa waraabayaasha ah ee Soomaalida ee Geeska Africa deggan ee qasaare, dil, dhac, been iyo baa bi’iska ka shaqeynaya idinkaa mas’uul ka ah ee ilaaliya, qufulna ku xira, wixii aad u baahan tihiinna dowladda Mareykanka wey idin siinaysaa inaad xoog arrintaa wax kaga qabataan haddaad tihiin Itoobiya.\nS: Dadka u ololeeya xuquuqda bini’aadamku, waxay waayadan si aan leexleexad lahayn ugu daraan Mareykanka inuu ku jiro wadammada ku tunta xuquuqul insaanka, iyagoo tusaale u soo qaata xabsiga Guantanamo Bay oo noqday meel hannaanka caddaaladda iyo garsoorku ay ka yihiin ‘la-jiifiyaana bannaan, la joojiyaanna bannaan.’ Haddaba, sow taasi kuma xusuusinayso xikmaddii Martin Luther King ee ahayd in Mareykanku uu yahay ‘the greatest purveyor of violence on the planet’ (qaybiyaha ugu weyn ee qalalaasaha caalamka)?\nJ: Mareykanku laba weji buu leeyahay, mid qura uun ma ahan. Waddankani waxa weeye waddan dimoqraadi ah, adduunyada casriga ahna kan ugu da’ weyn weeye 1776-kii illaa iyo maanta, weliba xagga distoorka. Waa waddan bini’aadamka soo dhoweeya. Labadaan magaalo ee aan degennahay (twin cities) ee Minnesota waxaa ugu yaraan deggan illaa 30,000 oo Soomaali ah. Waa halka ugu badan Soomaalidu dhulka ay ka deggan tahay Mareykanka. Anigu waxaan ahay nin madow oo jaamacaddan qeyb weyn oo ka mid ah xukuma oo shalay Africa ka yimid oo Soomaali ah. Waddan kale oo taa ay ka dhacday anigu ma garanayo oo England waa anigii joogi jiray.\nWejiga wanaagsan ee Mareykanku leeyahay waa distoor, naxariis, fursado badan xagga dhaqaalaha, siyaasadda, baayacmushtariga, tacliinta, teknoolejiga iyo noocaad doonaysid inaad gasho. Wejiga kale ee Mareykanku leeyahay waa inuu yahay waddan xoog leh, cunsuri ah, qaasatan nacayb dadka madow oo dhiiggooda ku jira, oo markaa sidey doonayaan ma ahane aan si kale oggolaan karin. Labadaas weji ayaa is barbar yaalla. Laakiin in badan waxaa laga soo shaqeynayey in wejigaa wanaagsan ee Mareykanku uu noqdo kan had iyo jeer la arki karo gudaha iyo dibadaba.\nS: Dr Samatar, sida ay dad yar la socdaan, ururkan la yiraahdo al Qaeda waxaa sameyntiisa hal-abuuray Zalmay Khalilzad oo hadda Mareykanka u jooga New York. Waxaa kaloo jirta in Madaxweynihii hore ee Mareykanka, Ronald Reagan uu ku aaminay Usama Bin Laden qoryihii halista ahaa ee la oran jiray stingers, sida ay daabacday New York Times. Markaad dhuuxdid howlgallada al Qaeda, sow lama oran karo waa aalad (tool) uu Mareykanku u isticmaalo inuu cudurdaar ugu helo gumaadka uu ku hayo caalamka Islaamka? Maxay kula tahay in Saadaam Xuseen lagu soo qabto sagaal bilood, Bin Laadin-na lagu ceyrsanayo laba iyo toban sannadood?\nJ: Taa waad qaldan tahay. Mareykanku muu abuurin al Qaeda. Mareykanku wuxuu gacan siiyey dad is urursaday oo Islaam baanu nahay leh oo la dagaallamayey Ruushkii qabsaday ee soo galay Afghanistan. Weliba Ruushku muu qabsan ee wuxuu gacan siinayey dowlad shuuci ah oo meesha ka dhalatay. Sidii loola dagaallamayey in laga saaro illeyn waxaa la isku hayey wixii la oran jiray dagaalkii qaboobaa (cold war) ayaa Mareykanku gacan siiyey dad yiri waxaan ka qayb galaynaa jihaad lagu saaro Ruushka. Halkaas ayay markaa ka soo bexeen dad dagaalkaa wax ku bartay lagula dagaallamayey Ruushka, kagana adkaaday, oo dabeetana dib isku urursaday oo siyaasad kale galay.\nMareykanka haddii eed la saarayo, dadkii uu ururiyey ee uu hubka siiyey, lacagtana uu siiyey inay Ruushka kula dagaallamaan inay isagii dib kula soo jeestaan wey suura geli karaysaa. Laakiin Mareykanka wuxuu abuuray al Qaeda, markaasuu ku yiri kaalayoo intaad diyaaradaha afduubtaan soo gala world trade center, taasi caqliga ma geli karayso, wax lagu sheekeysan karana aniga xaggeyga ma ahan. Maanta dadka al Qaeda isku sheegaya qasaare uun bey dadkii Muslimka ahaa u keeneen. Haddii aad Saddaam Xuseen galayso, in waddanka Ciraaq la galo oo lagu duulo anigu ma aan oggoleyn, dadkii diiddanaa baan ka mid ahaa, qawaaniinta adduunka u taalla ee international law-na ma dhigayso arrintaas. Laakiin waa inaan annaguna ogaannaa, Saddaam Xuseen wuxuu ahaa dhiigyacab, waddankiisii iyo dadkiisii si baas u burburiyey. Iiraan oo aan cadaawad kala dhexeyn ayuu iska galay, Mareykankuna uu yiri haddii aad galayso adiga ayay ku jirtaa ee soco oo taageero buu siiyey.\nMalyuun qof ayaa ku dhintay dagaalkaas, wuxuuna socday toban sannadood. Waxay ahayd gardarro ka timid Saddaam Xuseen. Dadkiisii gaas buu ku furay. Laba wiil oo uu dhalay oo waraabe ah ayuu doonayey inuu waddanka u dhiibo markuu dhinto. Markaa Saddaam Xuseen inay dadka ku nool Ciraaq iska qabtaan mar hore ayay u ahayd. Haddii gacan lagu siiyey inay iska qabtaanna anigu waxba kama qabo, laakiin in waddanka Ciraaq lagu duulo oo ciidamo Mareykan ah la geeyo oo ummadda lagu baa bi’iyo, oo dhaqaalahoodii iyo adduunyadoodii lagu baa bi’iyo, lagana dhigo in ka badan saddex malyuun inay haajiraan, lana gaarsiiyo jugta caynkaas ah waxaa dambigeeda iska leh Mareykanka, xisaabta adduunyadana wey sugeysaa.\nS: Dr Samatar, waxaa muddo dheer adiga iyo walaalkaa Professor Abdi Samatar aad ku howlanaydeen buug ku saabsan dhaxalkii ay reebeen Aaden Cadde iyo Cabdirisaaq Xaaji Xuseen (Somalis as Africa’s First Democrats). Mufakir Giriig ah ayuu ahaa ninkii yiri, “Behind each written history, there is an unwritten history” oo macnaheedu noqonayo, “Taariikh kasta oo qoran gadaasheeda waxaa taalla mid aan qornayn.” Sidaa darteed, waxaa jirta inaan la iska indha tiri karin in nimankii u horreeyey Africa ee xukunka kaga dega qaab dimoqraadi ah inay ahaayeen Cabdullaahi Ciise iyo Maxamed Xaaji Ibraahim Cigaal. Maxay kula tahay?\nJ: Taa waxba kama jiraan. Waayo 1960-kii wixii ka horreeyey dowladi ma aanay jirin Soomaaliya. 1960-kii July 1st ayaa Jamhuuriyadda Soomaalida la aasaasay. Halkaas ayay taariikhda dowladnimo iyo doorasho ay ka billaabatay, oo Baarlamaan ay dadka Soomaalidu soo doortaan ay ka yimaaddeen. Aaden Cabdulle Cusmaan wuxuu ahaa Madaxweynihii Soomaalida uun ma ahane, Afrikada gumeysigu ka tagay ee gobanimada qaadatay, Madaxweynihii ugu horreeyey ee inta doorasho lagaga adkaado xafiiska si nabadgelyo ah uga dhaqaaqa ayuu ahaa. Cabdirisaaqna waa looga horreeyey Ra’iisal Wasaaraha oo Cabdirashiid Cali Sharmaarke ayaa kaga horreeyey. Buugga haddii aad su’aal iga weydiisay, buuggani waa buug adag, howl badan buu u baahan yahay, research badan buu u baahan yahay, weli waan ku jirnaa, laakiin laba sano oo dambe wey qaadanaysaa sida loo dhammeynayo.\nS: Waxaad dhowr mar daraasado cilmi-baariseed ka soo sameysay wadamada Africa ee soo koraya ee sameeyey horumar dhaqaale oo xowli ku socda. Waxaa wadammadaas ka mid ah wadammo horukaca dhaqaalahoodu ku xiran yahay dalxiiska iyo xoolaha. Sidaa awgeed, waa maxay casharka ay ka baran karto Soomaaliya marka ay u qalab-qaadato horumar dhanka dhaqaalaha ah?\nJ: Horta dhaqaalaha waxaa miftaax u ah siyaasadda. Siyaasaddu haddii ay kaa murugto, oo ay markaa dagaal, xagasho, burbur, guryihii dowladda iyo wixii oo dhan la baa bi’inayo, dhaqaalihii ma dhaqaaqayo, lacagtiina wey baxsanaysaa. Adduunyada oo dhan bal eeg, meeshii ay nabadgelyo jirto oo dowladdu ay shaqeynayso ayay lacagtuna tagtaa oo ay joogtaa in badan. Lacagta tagta dhulka dagaalladu ay ka dhacayaan ee burburka ahi waa lacag doonaysa inay degdeg wax u qabsato oo ay ka baxsato meesha oo xoogaa ay ka gurato, amba lacag si madow ku soo galaysa oo lacag xaaraan ah, ama drugs ha noqoto ama si kale ha ku timaado. Siyaasadda deggan ayaa miftaax u ah in dhaqaale la abuuro.\nWaayo dhaqaaluhu muddo dheer buu qaataa. Haddii aad warshad dhisayso muddo dheer bey qaadanaysaa inaad muhandasadii aad sameyso, dadkii aad keento, suuqii sameysato. Wadammada deggan ee xasiloon Africa gudaheeda haddaad eegto waa waddanka Botswana. Waddankaas xasiloonida iyo dimoqraadiyadda ka taagan qof tagay uun baa garan kara. Markaa derisku waxa weeye war Soomaaliyeey waa inaad siyaasaddii dejisaa.\nS: Dr Samatar, gabagabadii maxaad jeclaan lahayd inaad la qaybsatid dadka arki doona wareysigaaga?\nJ: Anigu dadka Soomaalida waxaan leeyahay waad salaaman tihiin meel aad joogtaanba. Waxaan leeyahay saddex amuurood aanu isla ogaanno qof walbow meel alla iyo meeshaad joogtid. 1. Rajo. 2. Geesinimo iyo 3. Adkeysi. Saddexdaas haddaan isla ogaanno wax uun baa meel inoo mari, kuna adkeysta inaad raadsataan madax idiin qalanta oo waqtiga kadartaa adag u qalanta oo waddanka godka ka saarta, aadna is baartaan sidii aad ku heli lahaydeen. Doodda iyo hadalka wadistiisu ha inoo noqoto ballan xoog leh. Dagaal iyo dil waa in meel la iska dhigaa oo laga ilbaxaa.\nThis entry was posted in QARANIMO. on 08/13/2008 by Abdirasak.\n← DEEQ LA GAARSIIYEY DADKA SOO BARAKACEY. QILAAFKA KOOXDA IMBEGHATI OO SII KORDHAY. →


Shirka looga hadlayo Badroolka Soomaaliya oo lagu wado in uu Maanta ka furmo Dalka Ingiriiska – Wakaaladda Wararka Soomaaliyeed\nShirka looga hadlayo Badroolka Soomaaliya oo lagu wado in uu Maanta ka furmo Dalka Ingiriiska\nMuqdisho-(SONNA)-Waxaa Maanta oo ay Taariikhdu tahay 7-da February lagu wadaa in Magaalada London ee Dalka Ingiriiska uu ka furmo shir looga hadlayo arrimaha Shidaalka Soomaaliya,kaasi oo ay hormuud ka tahay Dowladda Federaalka.\nWasaaradda Badroolka iyo Macdanta ee Dowladda Federaalka Soomaaliya ayaa sheegtay in la gaaray xilligi la ogaan lahaa macluumaadka Shidaalka Dalkeenna ku jira, si looga faa’iideeyo Bulshada Soomaaliyeed.\nXubno kasocda Maamul Goboleedyada Dalka oo London gaarayay ayaa shirjaraa’id oo ay ku qabteen halkaasi waxay ku sheegeen in ay soo dhoweynayaan in Soomaaliya ay ka faa’iideysato kheyraadkeeda, maaddaama uu Dalku soo maray marxalado kala duwan, haatanna la gaaray xilligii laysku tashan lahaa.\nWakiillada Dowlad Goboleedyada ayaa waxba kama jiraan ku tilmaamay wararka sheegaya in uu weji kale leeyahay Shirka London, waxanay Dadka Soomaaliyeed u sheegeen in ay ujeeddadu tahay in la shaaciyo xogtii hadda ka hor laga soo uruuriyay Keydka Shidaalka Soomaaliya Bad iyo Berriba.\nWasaaradda Batroolka iyo Macdanta Soomaaliya ayaa war ay kal hore ka soo saartay arrintan ku sheegtay in uusan jirin Shidaal Soomaaliyeed oo la xaraashayo, wasaaradduna ay gudaneyso waajibaadkeeda si ay Ummadda Soomaaliyeed ugu faa’ideyso si sax ah kheyraadka Ilaahay ku manneystay.


Shirqoolka SNM iyo maahsanaanta reer Awdal.WQ.Siyad Ismaan Shiikh. – Idil News\nShirqoolka_CAMUUD waxa u ugu dambeeyay Sil-silad Shirqoolo go’doomin ah oo horay #AWDAL loogu maleegay.\nShalay, Xalay illaa saaka arday badan oo reer #Puntland ah ayaa Boorama kadareeray kiiyo waliba imtixaankii Jaamacadu u usocdo….Go’doominta BOORAMA maaha mid maanta bilaabantay.; waxa horay loo xidhay Airport kii magaalada, waxa horay loo xidhay Dekadii Somali ugu horaysay ee SAYLAC, Waxa horay loo xidhay oo Cashuur xoogle la saaray Gaaskii jabnaa ee dekada LUGHAYA kasoo Dagi jiray,\nBOORAMA malaha Dariiq laami ah oo Ku xidha Xeebaha SAYLAC iyo LUGHAYA Waana gobolka kaliya een aan lahayn laami isku xidha Daafaha Gobolka.\nDadka Kagudbaya Xuduuda LAWYACADO iyo Jabuuti waxa Madoxooga Calaa Qof lagu cashuuraa 31 Dollar oo aanay Yuhuudana waligeed reer Falasdiin kaqaadin, ujeedadu waxay ahayd in Dadka Reer AWDAL ee Deegaanka ku an JABUUTI iyo AWDAL lafteeda lakala jaro si aanu ganacsi u dhexmarin iyo si loo joojiyo dadka faraha Badan ee BOORAMA usoo xagaa bixi jiray Dakhliga wayna soo galin jiray.\nBOORAMA kuma Yaalaan: Xafiisyo Wasaarado Waxtar le, Xafiisyo haayadeed, Xafiis Qunsuliyadeed, Xafiis Safaaradeed, Xarumo idaacadeed, Xarumo Shirkado Ganacsi, Xarumo Shirkado Caymis ah, Xafiisyo Haayado Caalami ah, Xafiisyo Haayadaha UN ta HADANA waxa iskugu yimi:\nSomalidii Koonfurta, Somalidii Jabuuti, Somalidii kilidhka, Somalidii PUNTLAND, somalidii Galmudug, somalidii Kenya, Somalidii Qurbaha, Somalidii Carabta, waxayna soo doonteen NABADDA BOORAMA iyo wax BARASHADA jaamacada #CAMUUD………..CAMUUDI waa Xafiiska kaliya ee Maanta BOORAMA kafuran ee shaqeeya.\nHadaba Maanta ayuu Socdaa shirqoolkaas waxaana Dirawal ka ah FAYSAL C.waraabe, waxa shirqoolka kula socda Canaasiir SNM kamida hadayna kuba wada jirin, waana sababta illaa iyo hada Maamulku aanu FAYSAL ugu jawaabin……….LAKIN halla Ogaado waxa Shirqoolkan Lasocda kumanaan kun oo ay CAMUUDI wax bartay Shirqoolkana kaga jawaabi doona Fikir huwan Aqoontii CAMUUDEED insha Allah..\nSayid Osman Sheekh Ibrahim


Donald TRUMP oo si rasmi ah u shaaciyey ‘Heshiiska Qarniga’ ee Israel & Falastiin | Caasimada Online\nHome Dunida Donald TRUMP oo si rasmi ah u shaaciyey ‘Heshiiska Qarniga’ ee Israel...\nDonald TRUMP oo si rasmi ah u shaaciyey ‘Heshiiska Qarniga’ ee Israel & Falastiin\nWashington (Caasimada Online) – Madaxweynaha Mareykanka Donald Trump ayaa shaaca ka qaaday qorshihiisa muddada la sugayey ee nabadda Bariga Dhexe, wuxuuna ballan-qaaday in Qudus oo aan la ka qeybin ay ahaan doonto caasimadda Israel.\nQorshahan oo Trump uu ugu magac daray “Heshiiska Qarniga” ayaa soo jeedinaya dal madax banaan oo Falastiin ah, hase yeeshee wuxuu deegaanada Daanta Galbeed ee Yahuudda ay qabsadeen u aqoonsanayaa dhul Israel.\nIsaga oo ka hadlaya Aqalka Cad, islamarkaana uu dhinac taagan yahay ra’iisul wasaaraha Israel Benjamin Netanyahu, ayaa Trump waxa uu sheegay in hindisahiisa uu yahay “fursaddii ugu dambeysay” ee Falastiiniyiinta.\nMadaxweynaha Falastiin Maxamuud Cabas ayaa ku gacan seeray qorshahan kuna qeexay “shirqool”, wuxuuna sheegay in Falastiin aysan marnaba Qudus uga tanaasuli doonin Yahuudda.\nHaddaba qodobada ugu weyn heshiis ku sheega qarniga ayaa kala ah:\n1 – Mareykanka waxa uu aqoonsanayaa madax-banaanida Israel ee dhul badan oo ka mid ah kuwa ay ka qabsatay Falastiin.\n2 – Qorshaha wuxuu laba laabayaa dhulka Falastiiniyiinta ay hadda maamulaan, wuxuuna caasimadda Falastiin ka dhigayaa Bariga Qudus, halkaasi oo Mareykanka uu safaraad ka furan doono. Ururka Xoreynta Falastiin ee PLO ayaa qariidadda Trump soo bandhigay ku sheegay mid Falastiiniyiinta siinaya kaliya 15% dhulka taariikhiga ah ee Falastiin.\n3 – Qudus waxa ay ayada oo aan la kala qeybin ahaan doonta caasimadda Israel.\n4 – Trump wuxuu sheegay in qorshahan uu Falastiiniyiinta siinayo fursad ay ku helaan dal u gaar ah oo madax-banaan, hase yeeshee ma uusan bixin wax faah-faahin ah.\n5 – Cid Falastiini ama Israeli ah lagama saari doono guriga ay hadda degan tahay – Taas oo macnaheedu yahay in deegaannada Yahuudda ee dhulka la haysto ee Daanta Galbeed loo shariciyeyn doono Israel.\n6 – Israel waxay boqorka Jordan kala shaqeyn doontaa sida loo maamulayo dhulka barakeysan ee Al-Xaram Al-Shariif, oo uu ka mid yahay Masjidka Al-Aqsa, iyo Darbiga ay Yahuudda caabudaan.


Raad Raac News Online – 17 Dagaalamayaal ka tirsan Alshabaab oo Duqeyn lagu dilay.\n17 Dagaalamayaal ka tirsan Alshabaab oo Duqeyn lagu dilay.\nMoos Bukeeni May 14, 2017 Comments Off on 17 Dagaalamayaal ka tirsan Alshabaab oo Duqeyn lagu dilay.\nSaraakiisha Ciidamadda Amniga Dowladda Somalia ee Gobalka Gedo ayaa si rasmi ah u shegay in duqeyn dhanka cirka ah lagu dilay Dagaalamayaan ka tirsan Maleeshiyadda Kooxda Alshabaab.\nDuqeyntan ayaa si toos ah loola beegsaday laba Gawaari ay la socdeen Maleeshiyadda Kooxda Alshabaab Taasi oo tirada Maleeshiyadda lagu dilay Duqeynta ka dhigaysa ilaa 17Dagaalyahan.\nGudoomiyaha Gobalka Gedo ee Dowladda Somalia ayaa sheegay in duqeyntan ay ahayd mid mudo lala raadinaya saraakiisha iyo ciidamadda Maleeshiyadda Kooxda Alshabaab taasi oo xalay sahashay in lagu duqeeyo gobalka Gedo.\nDiyaaradaha Dagaalka Dalka Kenya ayaa looga shakinayaa in ay ka dambeeyaan Duqeyntaasi iyadoo aysan jirin weli wax war ah oo ka soo baxay Saraakiisha ciidamadda Alshabaab ee ah in laga dilay Saraakil iyo Ciidamo.\nDhawaan ayay ahayd markii sidan oo kale Diyaaradaha Dagaalka Dalka Kenya ay duqeyn dhanka cirka ah ku dileen Saraakiil iyo CIidamo ka tirsan Alshabaab ka dib markii lagu duqeeyay Saldhig Meliteri ay lahaayeen.


Maalmihii la soo dhaafay ayaa waxa sitoos ah ugu furmay cayaarihii kubadda kolayga ee dadoodu u dhaxeesay 7-13(TEENAGER) iyo dadka waaween(ADULT) Gobolka minnesota ay Soomaalidu buuxdhaafisay ee ciyaaro iyo damaashaadyo loogu magacdaray Todabaadka Soomaalida (Somali Week), oo ay soo qaban qaabiyeen cayaaryahanadii qaran ee kubada kolayga iyo ku da'da yare ee hadda ku nool gobolka minnesota Isla markaasna lagu xusayay maalintii ay xuroobeen kooforta Soomaaliya iyo isu taggii labada gobol ee Waqooyi Iyo Koonfur.\nMunaasibadan oo lagu soo bandhigay cayaaro ay dadkii daawanayay si aad ugu doorsadeen.Koobkan ayaa hadaba waxa si xirfadaysan ugu tartamay 18 kooxood oo ka kala yimid Dunida daafaheeda sida Yurub, Canada iyo gobalada kala gadisan ee dalkan Mareykanka.\nCiyaarahaas oo dhamaantoodba ahaa kuwa xiiso iyo xaamaasad badan. Cayaarahaas oo maalinba maalinta ka dambeysa laysugu xoog sheeganayey ayaa waxaa laysla soo gaaray FINALKA ama ugu dambeyntii ay isugu soo hadheen labada kooxood oo kala ah VIA ROMA oo ka sacotay Minnesota iyo Toronta oo kasacotay Canada.\nCiyaarahaas oo run ahaantii aheyd mid xiiso leh oo ay laba kooxoodba banaanka soo dhigeen wixii ay khibrad iyo tobabarba qabeen si ay u hantaan guusha Koobka. Balse waxay ku dhamaatay TORONTA 53 VIA ROMA 48 iyadoo halkaa guushii ku raacday kooxdii toronta,CANADA.\nWaxa xusid mudan oo aan marna la iloobin karin afeeyay oo wiil yar oo dhalinyara ah oo isku taxalujiyay in uu isku keeno cayaarahanadd walina ku doonsiiyo qaar ka mid ah cayaartoodii sida fiican u cayaartay bilshar ay muteesteen.\nGabagabadii Mubnaasabaddaasi waxay ahayd mid dadkii ka soo qeyb galey ay si aad ah ugu riyaaqeen waxyaabihii halkaas ka socda iyo farxaddii ay is dhaafsanayeen dadka Soomaaliyeed ee ku nool gobolkan Minnesota oo had iyo jeer aad u weyneeya Maalmaha qaddarinta mudan ee Gobanimada Soomaaliya.


Bogga ugu weyn » Maqaallada Wararkii Ugu Dambeeyay » Jebinta Wararka Caalamka » Barbados News Breaking » Duulimaadyada cusub ee KLM ee Amsterdam ilaa Barbados\nAirlines • Airport • Aviation • Barbados News Breaking • Jebinta Wararka Yurub • Jebinta Wararka Caalamka • Jebinta Wararka Safarka • Safarka Ganacsiga • Caribbean • Wararka Dowladda • Warshadaha Warshadaha • Wararka Nederland • News • Dadka • Dib-u-dhiska • jiga • Waajib ah • Dalxiiska • Gaadiidka • Cusbooneysiinta Socdaalka Safarka • Warka Safarka Safarka\nDuulimaadyada cusub ee KLM ee Amsterdam ilaa Barbados.\nKLM Royal Dutch Airlines waxay ahayd diyaaraddii ugu horraysay ee ganacsi oo timaadda Seawell Airport ee Barbados Oktoobar 19, 1938.\nDuulimaadkii ugu horreeyay ee KLM Royal Dutch Airlines, oo loo qorsheeyay Oktoobar 16, 2021 ayaa durba la iibiyay.\nWasiirka Dalxiiska iyo Gaadiidka Caalamiga ah, Senator Mudane. Lisa Cummins ayaa ku tilmaamtay adeegga cusub ee KLM inuu yahay horumar weyn oo loogu talagalay dalxiiska Barbados.\nAdeegga cusub ee KLM wuxuu bixin doonaa helitaan ballaaran iyo isku xirnaan aan kala go 'lahayn oo ka timaada waddamada iyo gobollada waaweyn ee Yurub sida Netherlands, Belgium, France iyo Scandinavia, iyada oo loo sii marinayo Madaarka Amsterdam Schiphol ee Nederland.\nAlbaab cusub oo reer Yurub ah ayaa durba muujinaya ballan qaadka Barbados iyadoo Madaarka Caalamiga ah ee Grantley Adams (BGI) uu isku diyaarinayo inuu adeeg cusub oo toos ah ka helo Madaarka Amsterdam Schiphol (AMS) isagoo adeegsanaya KLM Royal Dutch Airlines.\nBilo kadib markii lagu dhawaaqay adeegga cusub, duullimaadkii ugu horreeyay, oo loo qorsheeyay Oktoobar 16, 2021 ayaa durba la iibiyay. Marka lagu daro jawaabta gaarka ah, waxay u noqon doontaa dalka taariikh taariikhi ah sida KLM Royal Dutch Airliness waxay ahayd diyaaraddii ugu horraysay ee ganacsi oo timaadda Seawell Airport ee Barbados Oktoobar 19, 1938. Hadda, 83 sano ka dib, waxay mar kale samaynaysaa taariikh iyada oo duulimaad laga iibiyey Amsterdam ilaa Barbados.\nWasiirka Dalxiiska iyo Gaadiidka Caalamiga ah, Senator Mudane. Lisa Cummins ayaa ku tilmaamtay inay tahay mid kor u qaadaysa dalxiiska dalka. “Waxaan rajeyneynaa inaan mar kale ku soo dhaweyno KLM, labaatan sano kadib, xeebaheena. Markaan eegno xaaladda warshadaha dalxiiska ee caalamiga ah, xaqiiqda ah in inta lagu guda jiro masiibadan, shuraakadayada ayaa sii wada inay muujiyaan kalsoonida noocaas ah Barbados sumadda, leh KLM ku -dhawaad 20,000 oo kursi oo ka socda Yurub ilaa Barbados muddo shan bilood ah, waa wax lagu farxo. Waxaa ka sii muhiimsan, waxay ka tarjumaysaa shaqada ay kooxda dalxiiska ee u adeegaysa Barbados qabanayaan annaga oo tilmaamaynayna xiritaanka heshiisyo badan oo loogu talagalay hawo -qaadista cusub oo la ballaariyay oo aan sii wadno inaan dib noogu soo celino waaxdeenna duruufahaas aan caadiga ahayn. ”\n"Marka waxaan rabaa inaan bogaadiyo dadaallada kooxda oo dhan, gaar ahaan kooxdeena gurigeenna ku leh Wasaaradda, GAIA, iyo suuqyadeena dibedda ee kiiskan, gaar ahaan kooxda Yurub, oo si hagar la'aan ah uga shaqeeyay inay tan run noqoto," Ayay tiri.\nMaaddaama ay tahay mid ka mid ah shirkadaha duulimaadyada ugu dheer adduunka, oo ku shaqaynaya magaceeda asalka ah 100 sano, KLM waa kan ugu weyn ee qaada muddada dheer ee Yurub, isagoo u adeega 318 meelood oo ku yaal 118 dal oo leh 80 wada-hawlgalayaal wadaag code. Adeegga cusub ee KLM wuxuu bixin doonaa helitaan ballaaran iyo isku xirnaan aan kala go 'lahayn oo ka timaada iyo ka yimaada waddamada iyo gobollada waaweyn ee Yurub sida Netherlands, Belgium, France iyo Scandinavia, iyada oo loo sii mari doono Madaarka Amsterdam Schiphol ee Nederland.\nCummins wuxuu raaciyay “Horumarkaani wuxuu si wanaagsan u wanaajin doonaa dadaallada Barbados ee dib-u-dhiska raadkiisa Yurub waxaan aad ugu faraxsanahay in Barbados uu ku faani karo iskaashi xoog leh labada KLM iyo Lufthansa, oo ah laba xamuul oo reer Yurub ah, markaan ku soo dhowaanno jiilaalka 2021/2022. Waxaa naga go'an inaan sii wadno riixitaankaan inta ka dhiman xilli ciyaareedka.\n"Dabcan, waxaan sidoo kale filaynaa in dad badan oo u dhashay Barbadiyiinta iyo Kariibiyaanka ay jeclaan lahaayeen inay ka faa'ideystaan isku xirnaanta hufan ee Yurub ee Barbados waxaanan rajeyneynaa in baahi xoog leh, shirkadaha duullimaadku ay ka fiirsan doonaan kordhinta xilliga," ayay tiri. Waxa aan sidoo kale kala shaqeyneyno la -hawlgalayaasheena ayaa ah isu -dheellitirka riixitaanka dalxiiska ee rakaabka iyo ajandahayaga ganacsiga si loo bixiyo shixnadaha xamuulka ee badeecadaha gaar ahaan waxyaabaha burburaya. Tani waxay muhiim u tahay qayb ka mid ah faylalkayaga gaadiidka caalamiga ah oo fure u ah ballaarinta dhaqaalaheena ee suuqyada cusub iyadoo la adeegsanayo cilaaqaadyada hawada.\nDuulimaadyadu waxay u shaqayn doonaan si aan joogsi lahayn Amsterdam ilaa Barbados, saddex maalmood toddobaadkii Isniinta, Khamiista iyo Sabtida markabka KLM ee casriga ah, ee hufan ee Airbus A330-200 oo leh 264 kursi saddex fasal oo ay ku jirto ganacsi. Ka tagaya Amsterdam markay tahay 12:25 pm CET oo imaanaysa BGI 4:45 pm AST, adeeggu wuxuu socon doonaa ilaa Maarso 31st, 2022.


Wararka - Kaihua Mould's 2021 “Hagaajinta Maareynta Dijital ah” Kulankii Abaabulka iyo “Amarka Milatari ee Bartilmaameedka Istiraatiijiga ah” Shirka Dhaarta si weyn ayaa loo qabtay\nShirka Abaabulka Kaihua Mould ee 2021 “Horumarinta Maareynta Dijital ah” iyo “Amarka Milatari ee Bartilmaameedka Istiraatiijiga ah” Shirka Dhaarta si heer sare ah ayaa loo qabtay\nBishii Maarso 2-3, 2021, Kaihua Mold "Isuduwaha Maareynta Dijital ah" Shirka Abaabulka iyo dhaarta "Istaraatiijiyadda Bartilmaameedka Milatariga" ayaa lagu qabtay Xarunta Huangyan iyo Warshadda Sanmen. In ka badan 1000 shaqaale ah ayaa ka soo qayb galay kulanka.\nShirka Abaabulka "Horumarinta Maareynta Dijital ah"\nBilowgii kulanka, Guddoomiye Liang Zhenghua ayaa kula wadaagay:\nSanadka 2020-ka, waaxyaha kala duwan ee labada warshadood ee Huangyan Sanmen waxay diirada saari doonaan fikirka hagaya ee "tayo sare, hufnaan sare, iyo wareeg gaaban", kaas oo ka dhaqan galaya mashruuc kasta oo guuleysta, waxayna ku ifin doonaan abaalmarino sharaf.\nAmarada sanadka 2020 waxay kordheen 40.37% sanad-sanad\nQiimaha waxsoosaarka 2020 wuxuu kordhay 13.77% sanad-sanad\nWadar ahaan kiisaska horumarinta 668 KMS\nWadar ahaan 1184 kiisaska horumarinta KMVE\n2021 waa Kaihua sanadka horumarinta maaraynta dhijitaalka. Dhammaan waaxyaha waa inay diiradda saaraan horumarinta tayada sare leh, si guud u hagaajiyaan maareynta dhijitaalka ah ee shirkadda, oo ay u dhammaystiraan tilmaamayaasha sanadka 2021, ayna gaaraan shanta sharuud ee soo socda:\n1. Waa inuu ku adkeysto tayada marka hore\n2. Waa inuu noqdaa mid macaamiil ku dhisan oo macaamiisha siiya xalal nidaamsan\n3. Kharashka shirkadda iyo kharashkeeda waa in la dhimaa\n4. Heerarka waa in loo hoggaansamo\n5. Waxaa lagama maarmaan ah in la wanaajiyo heerka xog-ogaalnimada iyo in la dardar geliyo horumarinta dijitaalka\nShirweynahan ayay shirkaddu ku amaantay wadajirka muuqda iyo shaqaalihii aadka u fiicnaa ee ay soo xusheen waaxyaha kaladuwan ee sanadka 2020. Wadar ahaan 5 abaalmarin wadareed iyo 11 abaalmarino shaqsi ah ayaa la gudoonsiiyay, wadar ahaan 54 shaqaale ah ayaa qaatay masraxa si ay u helaan abaalmarinta.\nAjendaha labaad ee shirkan waa soo saarista kulanka dhaarta "istiraatiijiyadda bartilmaameedka militari".\nKu-xigeenka fulinta ee shirkadda iyo maareeyayaasha waax kasta waxay dhaarteen oo mid mid u kala saxeexdeen amarro milateri, ka dibna Guddoomiye Liang Zhenghua ayaa caleemo siiyay waax kasta.\nDurbaankii dagaalka ayaa dhawaqay, waxaana la dhigay amarkii militariga. Amarka militarigu waa hadafka, laakiin sidoo kale ballanqaadka. Dhamaan shaqaaluhu waxay si xilkasnimo la'aan ah u qaadi doonaan masuuliyada garbahooda isla markaana ku fulin doonaan ficillo, sidaa darteed ereyadu waa inay ahaadaan ficil, ficilkuna waa inuu noqdaa mid xalin!\nSoo Saarista "Amarka Milatari ee Ujeeddada Istiraatiijiga ah" Shirka Dhaarta\nJiilaalku wuu dhammaaday, galaasku waa dhalaalayaa\nMahadsanid qoyska Kaihua\nSanadka 2020, waxaan ku wada jiri doonnaa isla doon, gacmahana isqabsan\nWaxaan sii wadaynaa sanadka 2021\nHa iloobin ujeedkii asalka ahaa oo horay u sii wad geesinimo


DF oo shaacisay cadaadis ay saartay IGAD iyo arrin ay soo ogolaatay (Daawo) - Caasimada Online\nHome Warar DF oo shaacisay cadaadis ay saartay IGAD iyo arrin ay soo ogolaatay...\nDF oo shaacisay cadaadis ay saartay IGAD iyo arrin ay soo ogolaatay (Daawo)\nJabuuti (Caasimada Online) – Wasiirka Arrimaha Dibadda iyo Iskaashiga Caalamiga ah ee Xukuumadda Federaalka Soomaaliya, Maxamed Cabdirisaaq Maxamuud oo kamid ahaa wafdiga Madaxweyne Farmaajo ee ku sugan magaalada Jabuuti ayaa sheegay in IGAD ay cadaadis xoogan ku saareyso inay xaliso xiisada Kenya.\nWasiirka oo warbaahinta la hadlay kadib markii uu soo afmeermay shirkii madaxda IGAD ayaa waxa uu sheegay in madaxda ku bahoobay ururka IGAD ay dowladda Soomaaliya cadaadis ku saareen sidii xiisada kala dhaxeysa Kenya loogu xalin lahaa golahaas, iyada oo la dejinayo xiisada.\n“Madaxda IGAD waxay aad cadaadis ugu saareen Soomaaliya in arrinta Kenya uu noqdo mid lagu xalliyo IGAD dhexdeeda, oo uu noqdo mid laga gaaro wada-hadal iyo is afgarad oo halkaas arrimaheena ku xallino, tallaabada ugu horeysa ay tahay in xaalada la dejiyo iyo xiisadda, Soomaaliya taas waa ogolaatay, laakiin waxaan ku xirnay shuruud ah in loo saaro guddi arrimaha ay Soomaaliya ka ashtakooneysay,” ayuu yiri.\nWaxa uu xusay in madaxda IGAD ay ka ogolaadeen in la dejiyo xiisada oo xiligan mareysa meel sarre, tan iyo markii ay dowladda Soomaaliya ku dhawaaqday inay xiriirkii diblomaasiyadeed u jartay, kadib markii ay ku eedeysay faro-gelin ka dhan ah qaranimada.\nWasiirka ayaa sidoo kale waxa uu sheegay inay dalbadeen in guddi loo saaro xiisada ka soo cusboonaneysa xadka Kenya, oo uu sheegay in xukuumadda Nairobi ay halkaas ku abaabushay maleeshiyaad jabhado ah oo hubeysan, wuxuuna shaaciyey in IGAD ogolaatay in loo diro guddi xaqiiqo raadin ah.\nWuxuu dabacsanaan badan ka muujiyey mowqifkii adkaa ee dowladda federaalka ka taagneed xiisada Kenya, kadib cadaadiska uga yimid madaxda IGAD oo ay dowladda federaalka u gudbisay dacwad ka dhan ah Kenya.\nHadalkan ayaa imanaya xili maalintii shalay aheyd magaalada Jabuuti lagu kulansiiyay madaxda labada dal, kaasi oo goob joog ka ahaayeen madaxweynaha Jabuuti iyo Ra’iisal wasaaraha Itoobiya oo iyagu isku keenay, si xal looga gaaro xiisada labada dal.


Ciyaartoyga Dunida Ugu Da'da Weyn Oo Kulankiisii Ugu Horreeyey Saftay Muddo Laba Sannadood Ah - Cadalool.com\nCiyaartoyga Dunida Ugu Da’da Weyn Oo Kulankiisii Ugu Horreeyey Saftay Muddo Laba Sannadood Ah\nCiyaartouyga dunida ugu da’da weyn ayaa garoomada kusoo laabtay usbuucan, waxaanu saftay ciyaartiisii ugu horreysay oo lagu soo bilaabay safka koowaad muddo laba sannadood ah.\nKazuyoshi Miura oo lagu naanayso ‘King Kazu’ waa 52 jir u dhashay waddanka Japan, waxaanu garoomada ku jiraa 43 sannadood oo uu soo maray marxalado kala duwan, laakiin waxa uu hadda ka tirsan yahay Yokohama FC.\nYokohama FC oo ka ciyaarta heerka labaad ee dalka Japan, waxay Sabtidii garaacday FC Gifu, waxaana ka sokow guusheeda garab socday rikoodh kale oo ahaa in laacibka khadka dhexe ee King Kazu uu kulankiisii ugu horreeyey u saftay muddo laba sannadood ah.\n54 daqiiqadood oo uu garoonka ku jiray kaddib, waa la beddelay, balse markii uu garsooruhu afuufay siidhiga dhamaadka ciyaarta, waxa uu kala qayb qaatay damaashaadkii guusha oo ahayd 2-0.\nMiura waxa uu ciyaaraha ka bilaabay kooxda Santos ee ka dhisan waddanka Brazil sannadkii 1986kii, waxaanu dalkiisa Japan kusoo laabtay sannadkii 1990-kii isaga oo ku biiray kooxda Verdy Kawasaki. Kaddib dibedda ayuu uga baxay dalkiisa, waxaanu usoo ciyaaray kooxo dhawr ah oo ay ka mid ahaayeen Genoa iyo Dinamo Zagreb.\nSannadkii 2005 ayuu yimid kooxda uu hadda u ciyaaro ee Yokohama, waxaanu u saftay 270 ciyaarood isaga oo u dhaliyey 27 gool.\nLaacibkan ay da’du sheekada uun ku tahay ee wali wacdaraha ka dhigaya garoomada, lama oga xilliga uu ka fadhiisan doono ciyaaraha, balse dad badan ayaa uu ku dayasho u yahay, halka shirkado badan ay lacago badan ku siiyaan inuu u xayaysiiyo alaabtooda amaba uu sawirkiisu kasoo muuqdo waxsoo-saarkooda.


War deg deg ah: Al Shabaab oo isaga baxay degmada Ceelbuur ee gobolka Galguduud – SBC\nWar deg deg ah: Al Shabaab oo isaga baxay degmada Ceelbuur ee gobolka Galguduud\nPosted by editor on Agoosto 6, 2011 Comments\nWararka ka imaanaya degmada Ceelbuur ee gobolka Galguduud ayaa sheegaya in halkaasi ay isaga baxeen xoogaga Shabaabka ee halkaasi ku lahaa fariisinka weyn.\nQof ku sugan degmada Ceelbuur oo codsadey inaan magaciisa saxaafada laga sheegin sababo amaankiisa ku aadan ayaa sheegay in maleeshiyaadkii Shabaabka ee ku sugnaa degmada Ceelbuur ay halkaasi maanta isaga baxeen iyagoo gabi ahaanba ka guuray saldhigyadoodii ciidan ee degmada Ceelbuur.\nLama oga ilaa iyo haatan halka ay u aadeen xoogaga Shabaabka ee ku sugnaa degmada Ceelbuur waxaase la soo sheegayaa in u baxeen dhanka gobolada Koonfureed, waxaa jira warar sheegaya in ay u guureen gobolada Baay & Bakool.\nKa bixitaanka Al-Shabaab ee degmada Ceelbuur ayaa lagu tilmaamay inay tahay talaabo ka dhalatey ka dib markii ay kooxdaasi isaga baxdey guud ahaan magaalada Muqdisho, arintaasi oo u muuqanaysa guul balaaran oo u soo hoyotey dawlada KMG Soomaaliya.\nGamadiid Gaalodiid says:\nAgoosto 6, 2011 at 10:43 pm\nTan iyo 1991 waxaa gacan ku haynta magaalada Muqdisho isaga danbeeyey maamullada kala ah: Maamulkii Siyaad Barre, Cali Mahdi, dowladdii Salballaar, xukuumaddii Cabdi Qaasim, maamulkii Qab-qablayaasha, nidaamkii Maxaakiimta, weerarkii Ethiopianka, maamulkii Al-shabaab iyo ugu danbaystii oo ay hadda gacanta ugu jirto saddexda qolo ee kala ah AMISOM & GFT & Suufiyo oo isla socda. Haddaba, su’aasha meesha taal waxaa weeye, saddexdaan qolo ee hadda Alshabaab ka saartay magaalada Muqdsho, qoladee ayaa loo malaynayaa in loogu hor-saari doonaa?. AMISOM waxay doonaysaa in iyada laga amar qaato. Suufiyaduna waxay doonayaan in ay dalka oo dhan xadro ku wareeriyaan. FTG-du waxay rabaan in ay wixii lacag ah ee soo dhaca iyagu cunaan. Sidee loo heshiinayaa?!!.\nAgoosto 7, 2011 at 12:38 pm\nwalaalahayo shabaab puntland ha ku soo dhowaadaan anagaa nabad gelinaynee,ceel buur waxaa idinka saaray culimda ahlu sunah ,halkaanna waxaa idinku soo dhowaynaya culimo kale ,culimada maxaa kala haysta.muqdisho maxay uga guuren ma fitankeeda ayey ka baqeen walaaalayaal baydhabo taga oo is dejiya is urursada ka dibna kala taga .


Guddoomiyaha Golaha Shacabka oo taageeray Roobow, diidayna ciidanka ay DFS geysay Baydhaba – Kalfadhi\nGuddoomiyaha Golaha Shacabka oo taageeray Roobow, diidayna ciidanka ay DFS geysay Baydhaba\nGuddoomiyaha Golaha Shacabka, Maxamed Mursal Sh. Cabdiraxmaan, ayaa sheegay in Mukhtaar Roobow Cali uu xaq u leeyahay inuu isu sharaxo xilka Madaxweynaha Koofur Galbeed. Mursal waxa uu taas sabab uga dhigay inuu Roobow yahay muwaadin, dowladdana ay la gashay hishiis, oo uu isagoo xor waqti badan kula qaatay Muqdisho, haddana uu haysto shahaadadiisa musharaxnimada Madaxweynaha Koofur Galbeed, taas oo ay Guddiigii Doorashada Koofur Galbeed ee iscasilay siiyeen.\nMursal, oo la hadlayey VOA-da, ayaa sheegay ineysan sax ahayn iney dowladdu isku daydo iney Roobow ka hor istaagto inuu u tartamo xilka (Madaxweynaha) ugu sareeya Koofur Galbeed, isagoo mar hore qaatay shahaadadii siineysay xaqa musharaxnimo. “Waxba kama jiraan waaye” buu yiri “in xilligaan kadib ay suuragal tahay in la hor istaago musharrax shahaado haysta, mana ahan mid munaasib ah”.\nGuddoomiyaha Golaha Shacabka, Maxamed Mursal, waxa uu wareysigaas uu siiyey VOA-da ku xusay walaac ka dhashay ciidan la sheegay iney DFS geysay maanta Baydhaba. “Baydhabo uma baahneyn ciidan hor leh oo la geeyo” ayuu yiri Mursal. Waxa uu sheegay in ay magaaladaas horay u joogeen ciidan ku filan.\nIsagoo ka jawaabaya in ay arrintaas keeneyso ku difaacidda Baydhaba musharax la sheegay iney DFS wadato ayuu yiri “waxaba kalama socdo arrintaas, laakiin marnaba ma taageerayo in dalka fawdo la geliyo, ciddii qalad ku kordhisana iyadaa lagula xisaabtamaa”.\nDFS ayaa la sheegay iney ciidamo booliis ah geysay magaalada Baydhaba maanta, waxaase arrintaas waqti hore dhaliilay, kana soo horjeestay Xildhibaano ka tirsan Golaha Shacabka, oo ay deegaan-doorashadoodu tahay Koofur Galbeed. Isla sidaas oo kale ayaa qaar ka mid ah Xildhibaannada Maamulka Koofur Galbeed uga hor yimaadeen arrintaas, waxaana ay sheegeen in ay ciidankaas carqalad ku yihiin Doorashada Madaxweynaha Koofur Galbeed, oo dhici doonta 5-ta December, 2018.\nXildhibaana ka walaacsan ciidan la sheegay in ay DFS geysay Baydhaba\nWasiirro ka tirsan Koofur Galbeed oo difaacay ciidanka la geeyey Baydhaba


Wasiirka Gaashaandhiga Soomaaliya iyo wafdi uu hogaaminayo oo gaaray Guriceel – Mareeg.com somalia, World News and Opinion.\nMAREEG 2 March 2015\nWararka ka imaanaya degmada Dhuusa Mareeb ee Gobolka Galgaduud ayaa sheegaya in wafdi uu hogaaminayo Wasiirka Gaashaandhiga Soomaaliya C/qaadir Sheekh Cali Diini ay safar dhinaca dhulka ah ku gaareen degmada Guriceel, halkaasoo dagaalo ay ka dhaceen.\nSida ay sheegayaan wararka wafdiga Wasiirka oo goor hore ay diyaarad ka dejisay degmada Dhuusa Mareeb ayaa safar dhinaca dhulka ah kaga ambabaxay, waxaana ujeedka safarka Wasiirka lagu tilmaamay inay tahay sidii loo dhameyn lahaa xiisada ka taagan degmada iyo xalinta dagaaladii ka dhacay.\nMr Diini ayaa la kulmi doona Madax dhaqameedyada iyo odayaasha dhaqanka ee ku sugan Guriceel, iyagoo ka hadli doona sidii loo joojin lahaa dagaalka, isla markaana dadka deegaanka ee barakacay ay dib ugu soo laaban lahaayeen\nWasiirka Gaashaandhiga ayaa kulamo la qaadan doona Mas’uuliyiinta Ururka Ahlusuna ee gacanta ku haya Guriceel, isagoo kala hadli doona arrimaha colaada taagan iyo sidii heshiis loo gaari lahaa.\nSidoo kale wasiirka ayaa galabta booqan doona saldhiga ciidamada xooga dalka ku leeyihiin duleedka Guriceel.\nWafdiga Wasiirka ayaa caawa ku hoyan doona degmada Guriceel, waxaana la filayaa in heshiisyo laga gaaro dagaaladii ka dhacay degmadaas ee u dhaxeeyay Ciidamada dowladda iyo Xoogaga Ahlusuna